Grubješić: "Svedočimo da proširenje ne stoji visoko na agendi čak ni nemačkog predsedavanja EU" - Dijalog.net\nNaslovna Vesti Evropska unija Srbija i Evropska unija Grubješić: “Svedočimo da proširenje ne stoji visoko na agendi čak ni nemačkog predsedavanja EU”\nBeograd, 10. decembar 2020. – To što Evropska unija neće otvoriti nijedno pregovaračko poglavlje sa Srbijom, odnosno što je blokiran razgovor o proširenju EU, stvara probleme Srbiji ,ali istovremeno ruši kredibilitet EU a i gasi i ono malo entuzijazma što postoji za evropske integracije na našoj strani, kaže predsednica Centra za spoljnu politiku Suzana Grubješić.\nOna navodi da blokada zaključaka o proširenju mogla da ima loše posledice po dijalog Beograda i Prištine i proces rešavanja pitanja Kosova\n“U pitanju je presedan koji se dosad nije dešavao. To konkretno znači da Severna Makedonija i Albanija neće dobiti datum za pregovore i otpočeti pregovore, da Severna Makedonija neće dobiti pregovarački okvir i to najverovatnije znači da neće biti zakazana međuvladina konferencija Srbija-EU do kraja godine”, napominje Grubješićeva i dodaje da čitava atmosfera u Evropi ne ide u korist proširenja.\nOna kaže da se najveća bitka vodi oko evropskog budžeta, blokade Mađarske i Poljske, da su pregovori o Bregzitu u ćorsokaku…\n“Uz sve to imamo i Covid-19, kao i posledice pandemije. Svedočimo da proširenje ne stoji visoko na agendi čak ni nemačkog predsedavanja EU što se isprva nije očekivalo. Sve u svemu – ovo je loša poruka regionu koja umanjuje ionako ne veliki entuzijazam za napredovanje i reforme ka Uniji ali ona i podriva kredibilitet same EU”, ocenjuje Grubješić.\nOna podseća da je još u junu, kada takođe nije došlo do otvaranja poglavlja sa Srbijom, francuski predsednik Emanuel Makron upozorio da bi to moglo da ima loše posledice po dijalog Beograda i Prištine i proces rešavanja pitanja Kosova.\nUpitana za uticaj neotvaranja poglavlja na dijalog BG-PR, kaže da može samo da ponovi isto što i Makron.\n“Sasvim je izvesno da će uslediti nedostatak entuzijazma da se brže i hrabrije ide ka političkom rešenju za Kosovo”, ukazuje Grubješić.\nKaže da Nemačka, kao najmoćnija članica EU, nije uspela da za vreme svog predsedavanja odblokira proces proširenja i tu vidi najveći problem.\nPrethodno Evropa Nostra: Manastir Dečani među 12 najugroženijih u 2021. godini\nSledeće Vlada Srbije odlučila da se formira radna grupa za zaštitu novinara\nBeograd, 02. januar 2021. – Predsednica Centra za spoljnu politiku Suzana Grubješić …\nBeograd,13. decembar, 2020. – Predsednica Centra za spoljnu politiku Suzana Grubješi…\nBeograd, 20. jul 2019. – Generalna sekretarka Evropskog pokreta u Srbiji Suzana Grubješić …\nTop Tags ljudska prava konkurs vladavina prava mladi Civilno društvo evropske integracije Vlada Republike Srbije Evropska unija lokalna samouprava OCD mediji Srbija i Evropska unija istraživanje Društvo Evropska komisija


U avionu koji je prizemljio srpski pilot eksplodirala bomba? - 05.02.2016, Sputnik Srbija\nU avionu koji je prizemljio srpski pilot eksplodirala bomba?\nEksplozija zbog koje je somalijski avion prevoznika „Dalo erlajns“ morao prinudno da sleti neposredno posle poletanja najverovatnije je izazvana bombom, javila... 05.02.2016, Sputnik Srbija\n08:25 05.02.2016 (Osveženo: 09:42 05.02.2016)\n© Flickr / PROAlexander BabashovAvion "Erbas" 320\nEksplozija zbog koje je somalijski avion prevoznika „Dalo erlajns“ morao prinudno da sleti neposredno posle poletanja najverovatnije je izazvana bombom, javila je američka TV mreža En-Bi-Si, pozivajući se na izvore bliske istrazi.\n2 Februar 2016, 22:35\n„Izgleda da je to bio napad bombom“, rekao je istaknuti diplomata blizak istrazi.\nRanije su stručnjaci i srpski pilot, koji je uspešno prizemljio avion, takođe naveli da smatraju da je eksploziju izazvala bomba.\nSomalijska vlada je prethodno objavila da veruje da eksplozija ima veze sa vazdušnim pritiskom.\nSrpski pilot Vladimir Vodopivec (64) kazao je da misli da je u pitanju bila eksplozivna naprava i da je prijatelju rekao da je mislio da je to bila bomba.\n3 Februar 2016, 19:15\nSomalijski zvaničnici su saopštili da je jedan muškarac poginuo u eksploziji u avionu u utorak, koji je zbog tog incidenta morao da se vrati za somalijsku prestonicu Mogadiš i prinudno da sleti.\nVlasti okruga Balad, oko 30 kilometara severno od Mogadiša, saopštile su da je na tom području pronađeno telo muškarca, za kojeg se veruje da je isisan iz aviona u trenutku posle eksplozije, koja je napravila rupu u trupu aviona, preneo je Rojters.\nAvio-prevoznik „Dalo erlajns“ je na Fejsbuku objavio da je avion poleteo iz Mogadiša za Džibuti sa 74 putnika, kad je „došlo do incidenta“ usled kojeg je avion morao da se vrati za polazište, kao i da je pritom lakše povređeno dvoje ljudi.


"Kosovo tražilo da se Gazivode nazovu Trampovo jezero" - NOVA portal\n„Kosovo tražilo da se Gazivode nazovu Trampovo jezero“\nPolitika Autor:Fonet09. sep. 202020:18\nAlijansa za Budućnost Kosova (ABK) zatražila je u Vašingtonu da ime jezera Gazivode u sporazumu u Beloj kući bude pod imenom "Ujman", a ne Gazivode, a pošto je taj naziv ostao i ABK nije mogla da promeni tekst sporazuma, dat je predlog da se jezero nazove Trampovo jezero, rekao je novinar T7 Berat Bužalja.\n„U ABK su bili nezadovoljni, rekli su da će napustiti vladu. Promene su izvršene u četvrtak popodne, kada je stranama predstavljen nacrt, a strane iznele svoje primedbe. U petak je najavljeno napuštanje vlade, Bela kuća je razgovarala sa Haradinajem, rekli su da ovaj tekst prolazi, ko ima problem s tim, imaće problem sa nama. Sporazum se nije promenio, u petak su morali da potpišu“, rekao je Bužalja.\n„Strane su znale agendu dve nedelje pre, kada su otišli tamo obe strane su imale primedbe. Srpska strana je bila veoma nezadovoljna zbog Izraela, zato nije potpisan zajednički nacrt“, rekao je Bužalja, prenosi Kosovo Onljan.\nU Vašingtonu su se 4. septembra sastali predsednik Srbije Aleksandar Vučić i premijer Kosova Avdulah Hoti, u prisustvu američkog predsednika Donalda Trampa. Oni su potpisali ekonomski sporazum, čija se poslednja tačka odnosila na Izrael, odnosno da će Srbija premestiti ambasadu iz Tel Aviva u Jerusalim, a da će Kosovo imati međusobno priznanje sa Izraelom, i takođe u Jerusalimu otvoriti ambasadu.


Vaučer od 100 KM građani će moći iskoristiti jednom u toku 2020. @ InfoBijeljina \n"Razgovarano je o načinu i uslovima korišćenja vaučera, kriterijumima za dodjelu vaučera, kao i drugim pitanjima od značaja za realizaciju ovog projekta", navedeno je u saopštenju Ministarstva trgovine i turizma RS.\n"Pravo učešća na javnom pozivu imaće ugostitelji i turističke agencije koji ispunjavaju određene uslove koji će biti navedeni podzakonskim aktom, a pravo na prijavu za dodjelu vaučera imaće svaki punoljetni građanin koji ispunjava uslove koji će biti propisani podzakonskim aktom", navedeno je u saopštenju.\nTakođe, vaučer u iznosu od 100 KM korisnik će moći jednom u toku 2020. godine koristiti za plaćanje usluge smještaja u ugostiteljskom objektu za smještaj van mjesta njegovog prebivališta.\nNa sastanku je navedeno da će sredstva za subvencionisanje smještaja u ugostiteljskim objektima u Republici Srpskoj biće korišćena iz Kompenzacionog fonda Republike Srpske.\n"Cilj uvođenja vaučera je podsticanje razvoja turizma u Republici Srpskoj i podrška ovoj grani privrede, kao i motivisanje domaćih turista da godišnji odmor provedu u svojoj zemlji", zaključak je sastanka, koji je održan u prostorijama Područne privredne komore Banjaluka.\nKošarac u Bijeljini sa Mićićem\nMinistar spoljne trgovine i ekonomskih odnosa u Savjetu ministara Staša Košarac ...\nSelim Šabanović iz Bijeljine, jedini užar u regionu\nBiH nespremna za borbu protiv ekstremizma


Zastava Yugo Tempo 55 vs Daihatsu Cuore STi-12V - AutoManijak\nPOČETNA strana :: poređenje :: Zastava Yugo Tempo 55 vs Daihatsu Cuore STi-12V\nNažalost, ni jedan od automobila nije dostavljen na European New Car Assessment Programme (Euro NCAP) testiranje radi utvrđivanja nivoa bezbednosti. To umnogome otežava zauzimanje stava po pitanju zaštite putnika koju pružaju i ja ću uvek preporučiti da takve automobile zaobiđete. Imajući to na umu, hajde da uzmemo u obzir i neke druge aspekte koji utiču na bezbednost. Oba vozila predstavljaju gradski automobil, što u principu znači ne tako dobru poziciju po pitanju bezbednosti, ali ta činjenica ne ističe ni jedan od ova dva automobila. Povrh toga, što se tiče težine vozila, previše često potcenjenog faktora, srpski automobil nudi popriličnu razliku od 14% više metala.\nNajvažnija stvar prilikom izbora automobila bi trebalo da bude bezbednost, kako aktivna tako i pasivna. Po mom mišljenju, kada se sve uzme u obzir, srpski automobil pruža značajno viši nivo bezbednosti, preuzevši na taj način ulogu favorita. Nadalje, ipak, dolazi do zaokreta, jer Daihatsu ostavlja konkurenta u oblaku prašine, nametnuvši se na taj način svakom entuzijasti. To ipak ima svoju cenu, a to je potrošnja goriva... Sve u svemu, nema mnogo šta više da se kaže na ovu temu, za mene ovde ne postoji izbor, već isključivo Zastava. U svakom slučaju to je moje lično mišljenje izgrađeno na osnovu podataka kojima raspolažem. Ono što bi na kraju ipak trebalo da odluči je Vaš lični osećaj, a ja se nadam da će Vam u tome pomoći i moje smernice. Takođe, imate priliku da za samo dva minuta saznate koji bi to automobil, kada se sve uzme u obzir, za Vas odabrao naš virtuelni savetnik™, između više od 12.000 različitih, koliko naša baza trenutno sadrži.


Pesnik iz Vranja finalista Festivala kulture mladih u Knjaževcu – Knjaževačke vesti\nHome / Drugi pišu / Pesnik iz Vranja finalista Festivala kulture mladih u Knjaževcu\nPesnik iz Vranja finalista Festivala kulture mladih u Knjaževcu\nin Drugi pišu, Festival kulture mladih Srbije, Knjaževac, Najave, Obaveštenja, Timocka krajina, Vesti iz Knjazevca, Vesti iz Srbije, Zanimljivosti July 5, 2017\t0 775 Views\nStevan Milošević, dečji pesnik iz Vranja, našao se među deset najboljih pesnika za učešće na 56. Festivalu kulture mladih Srbije u Knjaževcu.\n„Poslao sam svoje radove sa poezijom za odrasle i nakon mesec dana, pozvali su me i saopštili radosnu vest.\nOvo je jedan od značajnijih festivala za nas pesnike i zato mi je veoma drago što imam prilike da učestvujem“, kaže za Info Vranjske Stevan Milošević, finalista 56. Festivala kulture mladih Srbije koji će biti održan 10. jula u Knjaževcu.\nRadio Beograd 2 i Festival kultre mladih Srbije raspisali su konkurs za najbolja ostvarenja u oblasti poezije i nagradu „Timočka lira“.\nPravo učešća na konkursu imaju mladi književni stvaraoci do 30 godina starosti iz cele Srbije.\nNajboljem pesniku, biće uručena povelja Radio Beograda 2 „Timočka lira“.\nOrganizacioni odbor će odštampati Festivalski zbornik sa izborom pesama i biografskim podacima desetoro najuspešnijih pesnika.\nPobedniku festivala biće obezbeđeno štampanje zbirke pesama, kao i prigodne nagrade za drugo i treće mesto koje će biti uručene na poetskoj večeri Festivala.\nIzvor vranjske.co.rs J.R.\nPrevious: Knjaževac : Festival počinje sutra – ulaznice u prodaji\nNext: Samo u jednom danu krajem prošle nedelje 20-ak požara na teritoriji Zaječarskog okruga (VIDEO)


Faktor | Cikotić i austrijski kancelar Karl Nehammer, saradnja u oblasti sigurnosti, utjecaj Ukrajine na Balkan\nCikotić i austrijski kancelar Karl Nehammer, saradnja u oblasti sigurnosti, utjecaj Ukrajine na Balkan\n17.03.2022. / 21:03\nMinistar sigurnosti Bosne i Hercegovine Selmo Cikotić sastao se danas u Sarajevu sa austrijskim kancelarom Karlom Nehammerom.\nI na današnjem sastanku Cikotić i Nehammer su razgovarali o budućoj saradnji u oblasti sigurnosti, uključujući i rješavanje problema ilegalnih migracija. Između ostalog, razmjenjeni su stavovi oko uticaja rata u Ukrajini na zemlje Balkana te ključnim sigurnosnim izazovima za BiH i region.\nSelmo CikotićKarl Nehammer\nNehammer: Nezamislivo je da Ukrajina dobije kandidatski status a ne i Bosna i Hercegovina\nOpstrukcija ili nemar\nZašto Tužilaštvo BiH za šest godina nije saslušalo Dodika u vezi kupovine vile u Beogradu?


Prijem za atletičare „Sirmijuma“ | M novine Sremski informativni portal\nM novine Sremski informativni portal > Aktuelno > Prijem za atletičare „Sirmijuma“\nZa atletičare „Sirmijuma“ Saru Kiš i Nemanju Jorgića, koji su doneli medalje sa Prvenstva Balkana za mlađe juniore u Istanbulu, gradonačelnik Sremske Mitrovice Vladimir Sanader organizovao je danas prijem.\nSara Kiš je osvojila zlatnu medalju u štafeti 4 puta 100 metara, dok je Nemanja Jorgić u istoj disciplini bio drugi.\n– Mi kao grad sporta uvek smo na strani sportista, naročito najmlađih sugrađana koji se aktivno bave sportom. Atletika, kao kraljica sportova je uvek bila u fokusu Gradske uprave za kulturu, sport i omladinu i mi ćemo pomagati našim atletičarima i ubuduće – rekao je Sanader.\nNemanja Jorgić rekao je da mu je ovo drugi nastup za reprezentaciju i da je zadovoljan rezultatom koji je postigao, a Sara Kiš je dodala da ovaj uspeh nije očekivala, jer joj je ovo prvi put da nastupa za reprezentaciju. Kaže, zarad ovog uspeha, bilo je potrebno odreći se mnogih stvari.\nTagovi: AK „Sirmijum“, gradonačelnik Vladimir Sanader, Nemanja Jorgić, Sara Kiš


London obećao Kijevu i Varšavi: Stajaćemo rame uz rame protiv Moskve - 20.11.2021, Sputnik Srbija\nLondon obećao Kijevu i Varšavi: Stajaćemo rame uz rame protiv Moskve\nMinistar odbrane Velike Britanije Ben Volas optužio je Belorusiju za destabilizaciju situacije u Evropi pomoću migranata i obećao da će London „stajati rame uz... 20.11.2021, Sputnik Srbija\n„Ono što se dešava na granici Belorusije je smišljen pokušaj destabilizacije ne samo Poljske, nego i susednih država... Najbolji odgovor na te akcije je da stanemo rame uz rame – ne samo kao susedne zemlje, nego i kao prijatelji i parteri kako bismo jasno stavili do znanja da to nećemo dopustiti“, poručio je britanski ministar.Tokom posete vojne baze na severoistoku Poljske, gde je raspoređena borbena grupa NATO-a, Voles je takođe ukazao na bliske veze Velike Britanije sa Istočnom Evropom.Ranije je premijer Poljske Mateuš Blaščak izjavio da „Belorusija koristi migrante kao oružje, te da Poljska na svojoj granici štiti celu Evropu od talasa izbeglica“. Takođe je upozorio da ukoliko sada ne uspeju da zaustave „hiljade“ migranata, uskoro će u Evropu nagrnuti na stotine hiljada, pa čak i milioni izbeglica.Blaščak je takođe saopštio da će Velika Britanija na granicu Poljske i Belorusije poslati četu vojnih inženjera. Zbog nekoliko hiljada migranata koji se nalaze na belorusko-poljskoj granici, Poljska je pojačala obezbeđenje u tom regionu, grupisala vojsku i zaustavlja ilegalne migrante da uđu na teritoriju zemlje.Podsetimo, 16. novembrasu migranti na belorusko-poljskoj granici pokušali da probiju ogradu, na šta je policija upotrebila vodene topove, dimne bombe i suzavac. Migranti su odgovorili bacanjem kamenica.\nrusija, politika, velika britanija, poljska, rusija – politika, migrantska kriza na belorusko-poljskoj granici\nCC0 / Pixabay / Britanska vojska\nMinistar odbrane Velike Britanije Ben Volas optužio je Belorusiju za destabilizaciju situacije u Evropi pomoću migranata i obećao da će London „stajati rame uz rame“ sa Varšavom i Kijevom protiv Moskve, piše „Dejli mejl“.\n„Ono što se dešava na granici Belorusije je smišljen pokušaj destabilizacije ne samo Poljske, nego i susednih država... Najbolji odgovor na te akcije je da stanemo rame uz rame – ne samo kao susedne zemlje, nego i kao prijatelji i parteri kako bismo jasno stavili do znanja da to nećemo dopustiti“, poručio je britanski ministar.\nTokom posete vojne baze na severoistoku Poljske, gde je raspoređena borbena grupa NATO-a, Voles je takođe ukazao na bliske veze Velike Britanije sa Istočnom Evropom.\n„Tokom perioda od 200 godina odnosi Poljske i Velike Britanije liče na dugu i čvrstu bračnu zajednicu. Zato mi je tako lako da obećam Poljskoj međusobnu podršku na granici sa Belorusijom“, naglasio je Volas.\nRanije je premijer Poljske Mateuš Blaščak izjavio da „Belorusija koristi migrante kao oružje, te da Poljska na svojoj granici štiti celu Evropu od talasa izbeglica“. Takođe je upozorio da ukoliko sada ne uspeju da zaustave „hiljade“ migranata, uskoro će u Evropu nagrnuti na stotine hiljada, pa čak i milioni izbeglica.\nBlaščak je takođe saopštio da će Velika Britanija na granicu Poljske i Belorusije poslati četu vojnih inženjera.\nZbog nekoliko hiljada migranata koji se nalaze na belorusko-poljskoj granici, Poljska je pojačala obezbeđenje u tom regionu, grupisala vojsku i zaustavlja ilegalne migrante da uđu na teritoriju zemlje.\nPodsetimo, 16. novembrasu migranti na belorusko-poljskoj granici pokušali da probiju ogradu, na šta je policija upotrebila vodene topove, dimne bombe i suzavac. Migranti su odgovorili bacanjem kamenica.\nZaharova: Zapad optužuje Rusiju kako bi skrenuo pažnju sa situacije na belorusko-poljskoj granici\n17 Novembar, 21:47


VIDEO: Zorana Mihajlović i Vladica Dimitrov svečano otvorili rekonstruisani gradski trg - Far\nPovodom Dana opštine Dimitrovgrad, potpredsednica Vlade i ministarka građevinarstva, saobraćaja i infrastrukture Zorana Mihajlović i predsednik opštine Vladica Dimitrov svečano su otvorili rekonstruisani plato ispred Centra za kulturu.\nČestitajući praznik građanima Dimitrovgrada, Dimitrov je poželeo srdačnu dobrodošlicu ministarki Mihajlović, naglasivši da je lokalna samouprava godinama imala odličnu saradnju sa ministarstvom građevinarstva, saobraćaja i infrastrukture, ali da je ona u poslednje dve godine bila izvanredna. Predsednik opštine je tom prilikom izrazio nadu da će se odlični odnosi između dveju strana nastaviti u korist građana, a u svrhu razvoja Dimitrovgrada.\nOdgovarajući na pitanja novinara u vezi Radne zone Beleš, Dimitrov je rekao da je otvaranje petlje Dimitrovgrad Zapad uticala na to da sve parcele budu prodate investitorima. On je istakao da uskoro treba očekivati prijem radnika u novoizgrađenoj fabrici, a da je poslednji ugovor o prodaji parcele potpisan sa bugarskom kompanijom za projektovanje i izradu nameštaja.\nMinistarka Zorana Mihajlović je rekla da građani Dimitrovgrada trebaju da budu ponosni na prelepo izgrađeni trg koji nosi ime Zorana Đinđića, jednog velikog vizionara u Srbiji. Ona je takođe poručila da će Istočni krak Koridora 10 kod Bancareva biti pušten u saobraćaj krajem oktobra ili početkom novembra, a da je Dimitrovgrad mesto gde najbolje može da se vidi snaga autoputeva, a koji ujedno predstavlja most između Srbije i Bugarske.\nGovoreći o elektrifikaciji i modernizacije pruge Niš – Dimitrovgrad, Mihajlovićeva je rekla da sve ide po planu, što prema njenim rečima označava da su završene dokumentacije i raspisani mnogi javni pozivi, a da krajem godine treba očekivati radove na jednom njenom delu. Na pitanje o Graničnom prelazu, Mihajlovićeva je rekla da se vode razgovori sa predstavnicima bugarskog ministarstva građevinarstva o otvaranju posebne trake za Srbe i Bugare koji prelaze granicu, kako se ne bi dozvolilo da ljudi trpe i da se ne bi ponovila situacija od letos.\nPrilikom otvaranja rekonstruisanog platoa, u prisustvu velikog broja zvanica i građana, članovi Kulturno umetničkog društva „Caribrod“ izneli su prigodan program.\nВИДЕО: Тържествен концерт – 70 години КХД „Цариброд“ VIDEO: Od 20. juna autobusi Jeremić prevoza ne saobraćaju na teritoriji opštine Dimitrovgrad, linije Pirot – Dimitrovgrad redovne VIDEO: Vladica Dimitrov o 147. sednici Opštinskog veća VIDEO: Susret ministara Zorane Mihajlović i Rosena Željazkova u Dimitrovgradu\ncaribrodCentar za kulturuDan gradaDimitrovgradGradski trgOpština DimitrovgradotvaranjePlatopraznik opštineVladica DimitrovZorana Mihajlović


Beta 11. jula 2019. 11:00\nPredsednik KK Partizan Ostoja Mijailović rekao je danas da su izmišljene priče da je košarkaški klub za potrebe kredita stavio pod hipoteku stadion u Humskoj i dodao da bi trebalo osmisliti novi model poslovanja za fudbalski klub.\n„Mi nismo vlasnici da upisujemo hipoteku na stadion jer nismo vlasnici stadiona, već je vlasnik JSD Partizan. Tako da je upis hipoteke na stadion Partizana za potrebe kredita KK Partizan obična izmišljotina. Kada je u pitanju poreski dug, mi smo dužni da obezbedimo garanciju za reprogram tog duga, stoga smo se obratili JSD Partizan da nam pomogne i da hipotekom to obezbedimo“, rekao je Mijailović za klupski sajt.\nU javnosti se spekuliše o odnosu Mijailovića i vodećih ljudi fudbalskog kluba Partizan. On je rekao da brend Partizan mora da pronadje način da posluje pod jednim krovom – JSD Partizan.\n„Najveći evropski košarkaški klubovi, Real Madrid, Barcselona, CSKA i Fenerbahče posluju u okviru sportskih društava i velikim se delom finansiraju od fudbalskih klubova. FK Partizan, kao stožer JSD Partizan moraju da vode ljudi koji razumeju šta je biznis, moraju da po modelu uprave KK Partizan rade za klub, a ne da žive od njega i moraju da shvate da su najprofitabilnija sportska organizacija u okviru sportskog društva“, naveo je Mijailović.\nOn je rekao da su mnogi Partizanovi bivši igrači govorili o lošem stanju u fudbalskom klubu, ali da nada postoji, jer su za klub zainteresovani Predrag Mijatović, dosadašnji kapiten Saša Ilić i druge legende crno-belih, „ljudi koji za razliku od nekih koji tamo sada sede, vole svoj Partizan“.\n„Treba osmisliti biznis model po kojem će FK Partizan poslovati na način na koji posluju svi evropski klubovi, gde će 20 odsto, odnosno bar jedan transfer godišnje raspodeliti na manje klubove u crno-beloj porodici i na taj način odvojiti sredstva, recimo, za košarkaški klub, rukometni klub, vaterpolo klub i ostale sekcije. Po ovom modelu će svi manji, tačnije manje profitabilni, klubovi u crno-beloj familiji praviti velike sportske rezultate, osvajati neke nove trofeje i pisati nove stranice istorije“, naveo je on.\nMijailović, koji je 2014. godine bio član radnog predstavništva FK Partizan kada se birala uprava, rekao je da ne može da govori o finansijskoj situaciji u klubu, ali da je video finansijski izveštaj, po kome su „obaveze bile oko 14 miliona evra, a prihodi po osnovu tadašnjih transfera oko 15 miliona“.\n„To znači da je klub u tom trenutku bio u blagom plusu, a ne u velikom minusu, odnosno u velikom dugu, kako danas govore ljudi iz kluba, preko 21 milion evra. Takva situacija znači da je klub svake godine od kraja 2014. gubio po četiri, pet miliona evra, na godišnjem nivou. Tu lavinu treba zaustaviti da ne bi jedan od najvećih srpskih fudbalskih brendova nestao“, dodao je on.\nMijailović je rekao i da želi da se sve navijačke grupe Partizana ujedine, „zato što je svima važna crno-bela boja, bez obzira na ljude koji sede u pojedinim klubovima“.


Spor oko Belog dvora: Država tvrdi da je imovina Srbije, princ traži hitno vraćanje\nA. J. 27. decembra 2018. 09:14\nVlada Srbije će odlučiti na koji način će biti korišćen Beli dvor, s obzirom na to da je reč o državnoj imovini Republike Srbije, kaže direktor Agencije za restituciju Strahinja Sekulić, a povodom spora države i porodice Aleksandra Drugog Karađorđevića oko Belog dvora.\n„Ustavno je ovlašćenje vlade da upravlja državnom imovinom“, kaže Sekulić za „Politiku“.\nZa sada ne postoje pouzdane informacije o tome da li će Aleksandar Karađorđević ostati u „srpskom Versaju“ sa 500.000 evra u džepu koje će dobiti kao nadoknadu, ili će morati da potraži novo mesto za stanovanje, navodi beogradski list.\nKabinet premijerke Ane Brnabić, piše „Politika“ pozivajući se na neimenovane izvore, neće žuriti sa tom odlukom.\nSekulić je tada podsetio da je Agencija za restituciju odbila zahtev za vraćanje Belog dvora porodici i izdala rešenje o tome.\nZakon o vraćanju imovine i obeštećenju iz 2011. kojim je dvorski kompleks na Dedinju izuzet iz naturalne restitucije, predviđa da će njegov status rešiti poseban zakon, ali za sada ga niko ne priprema, niti je poznato ko je nadležan da ga predloži, a nema ni odgovora zašto kasni donošenje tog akta.


Mladi rukometaši na Sajmu sporta - Sportske vesti - Savremenisport.com\nNaslovna / Sportske vesti / Mladi rukometaši na Sajmu sporta\nRukometni savez Srbije održao je na Sajmu sporta prezentaciju rukometa na terenu, koju su prikazale ženske i muške juniorske reprezentacije Srbije, a u drugom delu programa održan je i javni čas mini rukometa. Obe prezentacije privukle su veliku pažnju dece koja su bila na sajmu.\n"Zaista divna ideja da se održi Sajam sporta, i prilika da svi savezi predstave ono što rade i približe sport ljudima kako bi imali veću masovnost, gledanost i veću podršku društva i države. Zato smo mi kao savez ozbiljno pristupili ovom projektu, napravili ozbiljan i moderan štand, sa dosta propratnih aktivnosti, uključujući i predstavljanje video igrica o rukometu, sa željom da animiramo ljude", istakao je Velimir Marjanović, predsednik Rukometnog saveza Srbije.\nU prvom delu prezentacije rukometa, ženske i muške juniorske selekcije Srbije, predvođene Aleksandrom Brkovićem i Vladimirom Šimičićem, pokazale su osnovne rukometne korake prisutnima i odigrale utakmicu na terenu, gde su posetioci mogli da uživaju u igri naših mlađih reprezentacija.\n"Zajedno sa juniorkama i juniorima danas smo iskoristiti priliku da prikažemo neke osnovne elemente rukometa, što u paru, što grupno, nadam se da su prisutni uživali u rukometu", istakao je Vladimir Šimičić.\n"Sajam sporta je odlična stvar, jer deci pruža mogućnost da se oprobaju u nekim sportovima za koje ranije nisu imali priliku, i da se upoznaju sa sportovima koji su aktuelni kod nas, a rukomet je svakako jedan od njih", rekao je Aleksandar Brković.\nU drugom delu programa, održana je prezentacija i javni čas mini rukometa uz učešće dece iz beogradskih klubova. Času mini rukometa priključila su se i deca koja su bila na Sajmu sporta, a koja su želela da nauče i oprobaju se u ovom sportu. Svi koji su učestvovali u demonstraciji mini rukometa, po završetku dobili su sertifikat.\n"U okviru današnje prezentacije mini rukometa, deca su igrala rukomet i predstavila svoje sposobnosti. U drugom delu organizovan je javni čas mini rukometa gde smo decu koja inače ne treniraju ovaj sport, a žele, upoznali sa pravilima mini rukometa", istakao je Milan Petronijević koordinator mini rukometna RSS, i dodao "Mini rukometa je projekat koji je Rukometni savez Srbije pokrenuo 2009. godine u saradnji sa Svetskom i Evropskom rukometnom federacijom u cilju omasovljenja i popularizacije ovog sporta."\nTokom dva dana Sajma sporta, štand Rukometnog saveza Srbije posetio je veliki broj dece koja su se interesovala za rukomet sa željom da počnu da ga treniraju. Štand RSS posetio je i veliki broj bivših reprezentativaca i reprezentativki.\nDatum: 01.12.2014. Autor: Aleksandra Adžić\nOdržan okrugli sto na temu Rukomet,...\nOdličan okrugli sto Rukomet danas, s...\nU nedelju proslava 50 godina od osniv...\nKonferencija za medije RSS povodom k...\nAndrea i Andrej oduševili fanove na...


Srbi sa Kosova i Metohije, koji su nezadovoljni rasporedivanjem specijalnih jedinica kosovske policije na administrativnim prelazima Jarinje i Brnjak i odlukom Prištine o zameni registarskih tablica, protestuju deseti dan zaredom.\nNa administrativnim prelazima Jarinje i Brnjak pozicije su nepromenjene, putevi blokirani, a specijalne snage policije se ne povlace.\nKako prenosi RTS, Srbi su, zbog lošeg vremena, uglavnom okupljeni u šatorima, a kažu da će na tim pozicijama ostati dok se ne dođe do rešenja.\nOd juče je pojačano prisustvo Kfora.\nGradonačelnici četiri srpske opštine na KiM odbili su juče predlog komandanta KFOR-a da se albanski specijalci zamene vojnicima KFOR-a, a da jednostrana odluka Prištine o oduzimanju srpskih tablica i ugrožavanje slobode kretanja ostane na snazi, jer bi time, kako navode, sever postao srpski geto.\nGlavni pregovarači Beograda i Prištine, Petar Petković i Besnik Bislimi, sastaće se danas u Briselu, potvrdio je portparol EU Peter Stano.\nPrethodno je Stano naglasio da će "prvi pozitivan korak" u rešavanju trenutne situacije na KiM biti dolazak glavnih pregovarača u Brisel.\nPredsednica Evropske komisije Ursula fon der Lajen danas će se u Beogradu sastati sa predsednikom Srbije Aleksandrom Vučićem, a sutra s premijerkom Anom Brnabić, najavljeno je u Briselu.


Koncerti Plesnog studija RIS - Dan u Beogradu\nNaslovna » Izlasci » Muzika » Koncerti » Koncerti Plesnog studija RIS\nKoncerti Plesnog studija RIS\nNada Mandić 31. maj 2012. Koncerti Postavite komentar\nPlesni studio „RIS“ (deo je plesnog studija „Mladost“ iz Beograda) održaće dva koncerta 2. i 3. juna od 20.00, na velikoj sceni UK „Vuk Karadžić“ (Bulevar kralja Aleksandra 77a). Karte za prvi dan koncerta su rasprodate, a za drugi još mogu da se kupe po ceni od 400 dinara.\nReč je o godišnjem koncertu „Život je krug, a vreme voz“, u okviru koga će se za sat vremena predstaviti 140 igrača. Ljubitelji plesa uživaće u lepotama džeza, modernog i klasičnog baleta, latino show-a i cheerleadinga uz kompleksnu akrobatiku i akrobalans.\nNa koncertu će se predstaviti plesači svih starosnih kategorija. (danubeogradu.rs)\nTagovidub koncerti muzika ples uk vuk karadžić\nPrethodni Planinski biciklizam u letnjem periodu\nSledeći Opera „Aida“ u bioskopu „Cineplexx“


U UŽICU PREDSTAVLJEN DELTIN PROGRAM za podršku razvoju startap ideja - UžiceMedia\nNaslovna Privreda U UŽICU PREDSTAVLJEN DELTIN PROGRAM za podršku razvoju startap ideja\nU toku su prijave za Delta Biznis Inkubator. Timovi koji prođu proces selekcije tokom tri meseca razvijaće i graditi svoju ideju uz Deltinu pomoć, podršku i resurse.\nU Užicu je predstavljen Deltin program za podršku razvoju startap ideja u oblasti logistike, distribucije, poljoprivrede i nekretnina, Delta Biznis Inkubator. Zainteresovani timovi mogu da se prijave na sajtu www.deltabiznisinkubator.rs do 15. juna.\n– Delta Holding se već 27 godina uspešno bavi stvaranjem i razvijanjem kompanija. Naš slogan je „Creating business“i želimo da našposlovnu filozofiju kroz ovaj program predstavimo društvu i omogućimo im da uz našu pomoć stvaraju i razvijaju svoj startap. Imamo sve resurse koji su neophodni za razvoj startapa, ono što želimo je da pronađemo izvanredne timove, sa fantastičnim idejama iz naših oblasti poslovanja i da im pomognemo da svoj startap lansiraju ka uspehu. Naša želja je da doprinesemo razvoju preduzetništva u Srbijii da investiramo u dobre biznis ideje,- rekla je Monika Pejčić, menadžerka projekta Delta Biznis Inkubator.\nPrethodni tekstUz trubače slave i maturanti užičke EKONOMSKE ŠKOLE\nSledeći tekst“KAZNA“ komšija za nepropisno parkiranje NAPISAĆU KAD NE MOGU DA TI KAŽEM


Naslovna Privreda Elektronsko poslovanje Elektronsko bankarstvo\nNeka vaše poslovanje bude organizovano efikasnije i udobnije\nElektronsko poslovanje pruža mogućnost poslovnim ljudima da organizuju svoj biznis efikasnije i neuporedivo udobnije. Uz našu pomoć vašim sredstvima možete upravljati brže i jeftinije elektronskim putem, bez odlaska u banku, 24 sata, 7 dana u nedelji, uz popust od 50% i više na bankarsku naknadu za dinarska plaćanja, odnosno do 9% popusta za devizne transakcije.\nElektronsko poslovanje korisnicima na raspolaganje stavlja usluge sledećih projektnih rešenja: E-banking i HAL E-bank, uz napomenu da se korisnik može opredeliti za korišćenje jednog ili više rešenja, po želji i potrebi.\nE-banking (in house) naše projektno rešenje omogućava vam da imate jednostavan i brz uvid u stanje i dnevne promene na računu, da preuzimate izvode (od prethodnog dana ili arhivske), kao i brz i bezbedan dinarski i devizni platni promet, a sve to kroz:\n- poslovanje putem OfficeBanking (off-line aplikacija)\n- poslovanje putem Biz Online aplikacije\nHAL E-bank (out source) je korisnička aplikacija podesna za poslovanje kako malih preduzeća tako i velikih poslovnih sistema. Korisnik je u mogućnosti da na bazi instaliranog softvera, ne napuštajući preduzeće, platni promet obavlja brzo, jednostavno i efikasno. Namenjen je korisnicima koji žele da koriste Halcom aplikaciju samostalno ili zajedno sa nekim drugim projektnim rešenjem, kao i korisnicima koji koriste Halcom aplikaciju kod neke druge banke. Zasniva se na poslovanju putem HAL E-bank aplikacije (off-line aplikacija).\nZa informacije o potrebnim TEHNIČKIM USLOVIMA za korišćenje usluge elektronskog bankarstva Banca Intesa KLIKNITE OVDE\nSve informacije o našoj ponudi vezano za elektronsko poslovanje možete dobiti na:\nTelefon 011/310 88 70\nRadnim danom od 08:00 do 21:00


U četvrtak su na programu svi mečevi 33.kola u okviru plej-of i plej-aut faze Super lige Srbije u takmičarskoj sezoni 2018/19. Bićete u prilici da pratite direktan televizijski prenos dva izuzetno zanimljiva susreta, Radnički Niš – Čukarički i Crvena zvezda – Partizan.\nRADNIČKI NIŠ – ČUKARIČKI (četvrtak 25.april, 15:30 časova, TV Arena sport 1)\nPrvi meč 33.kola Super lige Srbije igra se u četvrtak na niškom stadionu ’’Čair’’ gde ekipa Radničkog dočekuje goste iz Beograda, ekipu Čukaričkog. Biće to duel timova koji se nalaze u odličnoj formi i koji se nalaze u samom vrhu tabele, pa treba očekivati odličnu utakmicu i veliku borbu za bodove. Domaći tim je ove sezone ostvario dvadeset i četiri pobede, uz šest remija i dva poraza, pa sa 41 bodom na svom kontu trenutno zauzima 2.mesto na tabeli. U prethodnom kolu su kao domaćini savladali ekipu Partizana, a rezultat je bio 3:1. Gosti su ove sezone ostvarili šesnaest pobeda, uz devet remija i sedam poraza, pa sa 30 bodova na svom kontu trenutno zauzimaju 4.mesto na tabeli. U prethodnom kolu su kao domaćini savladali ekipu Crvene zvezde, a rezultat je bio 3:2. Ove sezone su se sastajali dva puta, prvi put na Banovom brdu kada je meč završen podelom bodova nakon rezultata 1:1, a drugi put u Nišu kada je ekipa Radničkog slavila rezultatom 2:0. Obezbeđen je direktan televizijski prenos ovog susreta na prvom programu TV Arena sport, sa početkom u 15:30 časova.\nCRVENA ZVEZDA – PARTIZAN (četvrtak 25.april, 19:00 časova, TV Arena sport 1)\nDerbi meč 33.kola Super lige Srbije igra se u četvrtak na stadionu ’’Rajko Mitić’’ gde ekipa Crvene zvezde dočekuje komšije iz Humske, ekipu Partizana. Biće to 160. večiti derbi srpskog fudbala, a bez obzira na trenutne pozicije na tabeli i ovoga puta se očekuje velika borba i sjajna atmosfera. Domaći tim je ove sezone ostvario dvadeset i osam pobeda, uz tri remija i samo jedan poraz, pa sa 45 bodova na svom kontu trenutno zauzima 1.mesto na tabeli. U prethodnom kolu su kao gosti poraženi u duelu sa ekipom Čukaričkog, a rezultat je bio 3:2. Gosti su ove sezone ostvarili šesnaest pobeda, uz devet remija i sedam poraza, pa sa 30 bodova na svom kontu trenutno zauzimaju 3.mesto na tabeli. U prethodnom kolu su kao gosti poraženi u duelu sa ekipom Radničkog, a rezultat je bio 3:1. Ove sezone su se sastajali dva puta, prvi put u Humskoj kada je meč završen podelom bodova nakon rezultata 1:1, a drugi put na stadionu ’’Rajko Mitić’’ kada je meč ponovo završen rezultatom 1:1. Obezbeđen je direktan televizijski prenos ovog susreta na prvom programu TV Arena sport, sa početkom u 19:00 časova. Studijski program će početi sat i po ranije, uz mnoštvo zanimljivih gostiju i priloga.


“Apsolutna kontraindikacija je dokazana alergija na neki sastojak ili reakcija na prvu dozu vakcine. Sama po sebi, ne postoji prepreka da se, ako su osobe samo alergične na penicilin, vakcinišu”, rekao je on i istakao da je dobro skrenuti pažnju da se maksimalno pojasni šta jeste a šta nije kontraindikacija.\n“Nijedna vakcina nije dosada ispitivana kod trudnica tako da ne može da se savetuje trudnicama, osobe koje znaju da su trudne se ne vakcinišu. Bilo je dešavanja u svetu da su vakcinisane, jer nisu znale da su u drugom stanju i nije bilo komplikacija ni po majku, ni po plod. Što se tiče planiranja trudnoće, u trenutku kada planiraju da se vakcinišu da budu svesne ne možemo da kažemo sa sigurnošću da je vakcina bezbedna, ali nema razloga da ne bude. Besmislene su izjave da treba čekati godinu dana i plašenje žena da vakcinisanjem neće moći ostati u drugom stanju. Sve preporuke kažu da ima smisla odložiti planiranje trudnoće dok prođe period vakcinacije, tog meseca, ne više”, istakao je on.\n“Skoro da nijedna zemlja nema toliko vakcine sa koliko mi raspolažemo. Cilj nam je da pored kolektivnog imuniteta koji je stvoren prirodnim putem, da li je on 30-35 odsto, uz vakcinaciju možda za dva do tri meseca dostignemo taj kolektivni imunitet koji nam je potreban”, rekao je Tiodorović.\n“Vrh je odlučio da ne donosi za sada tu odluku”, naveo je on.\n“Tako nešto ćemo pratiti, naša Vlada i ministarstva su u direktnom kontaktu sa Grčkom. Da li će neka zemlja uvesti PCR unutar sebe je njeno pravo, na nivou EU se dogovara”, rekao je.\n“Ovoga trenutka mi nemamo prisutnu činjenicu da imamo zastoj u bilo kojoj isporuci”, istakao je odgovarajući na pitanje o žalbama pojedinih država o kašnjenju dogovorenih isporuka vakcina.\n“Ja ne mogu da govorim unapred, ali očekujem da će sve vakcine koje imaju dokaze o ispravnosti biti registrovane kao i ostale, sve drugo bi me razočaralo”, naveo je on.\nalergija penicilin srđa janković trudnice vakcina\nRužić: Srednje škole onlajn do petka, za kasnije će se...


Prevencija je tretiranje nelegalnog prelaska granice kao krivično djelo a ne čekanje da se krivično djelo učini - antimigrant.ba\nDa bi to imalo efekta potrebno je izvršiti izmjene zakona na način da se i nelegalni prelazak granice tretira kao krivično djelo, a ne kao prekršaj. Ovako znači treba čekati kada će doktor ili inžinjer nekoga ubiti ili izbosti pa da to tužilaštvo okarakteriše kao krivično djelo, pa tek onda postupak deportacije. Do tada ćemo mi bacati u grah kakve ko od njih ima namjere. Pročitajmo šta o tome kažu…\nPredlagač ovih izmjena bio je Denis Zvizdić, zamjenik predsjedavajućeg Predstavničkog doma PSBiH.\n“Dobili smo zakon koji omogućava stavljanje pod nadzor onih stranaca/migranata koji prodaju ili koriste droge i koji čine teška krivična djela i teže prekršaje javnog reda i mira dok borave na teritoriji BiH. Smatram da država kroz sistem generalne prevencije treba poslati jasnu porukiu migrantima/strancima koji borave u BiH da neće biti tolerisano nasilje i kršenje javnog reda i mira na teritoriji BiH”, rekao je Zvizdić.


Radne grupe za EU broje i do 100 članova – Magazin Plus\nHome/Politika/BiH/Radne grupe za EU broje i do 100 članova\nRadne grupe za EU broje i do 100 članova\nVijeće ministara BiH nedavno je donijelo odluku o formiranju 33 radne grupe za evropske integracije, a ono što je zanimljivo jeste da će jedna od tih grupa imati čak 98 članova, tako da bi se vrlo lako moglo ispostaviti da je praktično nemoguće da mehanizam koordinacije profunkcioniše. Na koji način će funkcionisati radna grupa za pravo poslovnog nastanjivanja i slobodu pružanja usluga, koja broji gotovo sto članova, juče nam niko nije mogao reći, pišu Nezavisne novine.\nU Direkciji za evropske integracije, koja je od Vijeća ministara BiH dobila zadatak da radnim grupama pruža stručnu, tehničku i informatičku podršku, kažu o tome, kako će, kada i gdje raditi ta radna grupa, odlučuje njen predsjedavajući, koji dolazi iz institucije koja u tom trenutku predsjedava tom radnom grupom.\nInače, ova radna grupa sa 98 članova je najveća i u njoj se nalaze, između ostalog, predstavnici nekoliko ministarstava sa državnog, entitetskog i kantonalnog nivoa te predstavnici većine agencija i instituta u BiH.\nPo broju članova, najmanja radna grupa je ona za finansijske i budžetske odredbe, koja se sastoji od 25 članova, uglavnom predstavnika desetak ministarstava finansija, statističkih agencija i poreskih uprava.\nU prosjeku svaka radna grupa imat će malo manje od 50 članova tako da je, prema ocjeni mnogih, dobro upućenih u proces evropskih integracija, gotovo nemoguće da po gruboj procjeni oko 1.500 članova radnih grupa riješi prvi izazov, a to je odgovor na upitnik Evropske komisije.\n– To je potpuno vanrazumski, formiranje tako glomaznih grupa. Ako je to tako, ta grupa neće ništa uraditi. Nije normalno da radna grupa, recimo, ima više članova nego što oba doma parlamenta imaju poslanika, rekla je Milica Marković, član Zajedničke komisije za evropske integracije parlamenta BiH.\nKako je planirano, prvobitni odgovori na upitnik trebalo bi da se usaglase i na nivou radnih grupa, što znači da će konačno u sistem ući samo oni odgovori o kojima radna grupa postigne saglasnost, a to znači da će grupu nekih pitanja usaglašavati čak 100 ljudi.\nU slučaju da na tom nivou (radnoj grupi) nema saglasnosti, to pitanje se dalje delegira prema Komisiji za evropske integracije, koja broji 15 članova.\nPosebno je zanimljivo odlučivanje unutar radnih grupa.\nRecimo, kada radna grupa odlučuje o pitanju koje djelimično spada u oblast djelovanja drugih radnih grupa, predsjedavajući uz prethodnu saglasnost dva zamjenika o tome obavještava druge radne grupe i traži njihov stav, mišljenje ili prijedloge.\n– Na ovaj zahtjev radne grupe moraju odgovoriti u roku od deset dana od dana prijema, a u slučaju hitnosti i u kraćem roku, navodi se u odluci o formiranju radnih grupa koju je nedavno donijelo Vijeće ministara BiH.\nNa hipotetičko pitanje kako će, recimo, radna grupa za pravo poslovnog nastanjivanja i slobodu pružanja usluga (98 članova), s obzirom na brojnost i nemogućnost hitnog sastajanja, dati mišljenje, stav ili prijedlog nekoj drugoj radnoj grupi, novinari Nezavisnih novina jučer, nigdje nisu uspjeli dobiti odgovor.


13/06/2012 | 11:18\nRekonstrukcija pešačkih pasarela i stepeništa na Mostarskoj petlji i dalje nije rešila higijenski problem koji se javlja zbog nedostatka javnog toaleta na tom saobraćajnom čvorištu. Veliki deo radova na petlji je završen, ali i dalje nema naznaka da će “Mostar” dobiti javni toalet.\nSve dok se ne nađu u ulozi pešaka, vozači koji prolaze rekonstruisanom Gazelom ili delovima Mostarske petlje ne znaju sa kakvim se higijenskim problemom suočavaju oni koji se svakodnevno kreću pešačkim komunikacijama. Usled nedostatka WC-a, prolaznici često koriste stepeništa, pasarele i podzemne prolaze za vršenje nužde. Ovaj problem postojao je i ranije, a po svemu sudeći neće biti rešen ni nakon sveobuhvatne rekonstrukcije mosta Gazela i Mostarske petlje.\nDa podsetimo, investitori i gradske službe su u aprilu 2012. uglavnom se proglašavali nenadležnim u upućivali jedni na druge. Tako su u “Putevima Srbije” rekli da projektna dokumentacija koja se odnosi na rehabilitaciju mosta Gazela sa pristupnim saobraćajnicama ne sadrži elemente sekundarne gradske infrastrukture, odnosno javnih toaleta i sl. I gradski Sekretarijat za komunalne i stambene poslove, kao i gradska Direkcija za puteve, tvrde da ni oni nisu nadležni za rešavanje sanitarnog problema na Mostarskoj petlji (iako je Direkcija za puteve na tabli na gradilištu navedena kao investitor radova).\nOvim problemom bavili su se i na portalu Beobuild.rs koji prati dešavanja na svim gradilištima u Beogradu. Urednik Beobuilda Igor Dudaš, smatra da ne bi trebalo propustiti priliku da se prilikom temeljne rekonstrukcije izgrade i više nego potrebni javni toaleti na Mostarskoj petlji.\n“Redovni korisnici Mostarske petlje dobro su upoznati sa jako lošom higijenskom situacijom, naročito kada su u pitanju manje posećeni prolazi i stepeništa”, kaže Dudaš.\nProblem je i što se ovo saobraćajno čvorište ne posmatra dovoljno iz pešačkog ugla, već samo kao objekat za kretanje motornih vozila.\n“Treba imati u vidu da se na Mostarskoj petlji, na više nivoa, nalazi nekoliko autobuskih i tramvajskih stanica i da kroz nju prolaze prometne linije gradskog i prigradskog saobraćaja”, objašnjava Dudaš, “a tome treba dodati i međugradske autobuse, koji se takođe zaustavljaju na tim stanicama”.\nS obzirom da radovi na Mostarskoj petlji i dalje traju, još uvek ima dovoljno vremena da „nadležni organi“ reaguju i isprave ovaj nedostatak, kako se tek obnovljene pasarele i stepeništa ni bi ponovo pretvorili u javne toalete.\nFormiranje vlade uskoro?


Vlada USK podržala kreditno zaduženje Kantonalne bolnice\n2 Novembra, 2017 Moj USK\nU Bihaću je danas zasjedala Vlada Unsko-sanskog kantona. Članovi Vlade, na 125. sjednici, utvrdili su Strategije razvoja visokog obrazovanja u Unsko-sanskom kantonu za period 2019. -2024. godine.\nU provedbi mjera Strategije istaknuta je važna uloga koju imaju visokoškolske ustanove, koje moraju preuzeti aktivnu ulogu u procesu prenosa inovacija iz nauke u privredu i društvene djelatnosti te moraju imati iznačajnu ulogu u sistemu cjeloživotnog obrazovanja kreirajući nastavne programe te programe edukacije i doedukacije te, naglašeno je u raspravi, biti u stalnoj interakciji sa tržištem rada.\nNa prijedlog Ministarstva obrazovanja, nauke, kulture i sporta na današnjoj sjednici utvrđene su dopune pedagoških standarda za osnovno i srednje obrazovanje. Predložene izmjene pedagoških standarda za srednje obrazovanje uključuju izmjene koje se odnose na uređenje oblasti obrazovanja odraslih koje do sada nije bilo regulisano pedagoškim standardima i normativima.\nSkupštini USK na razmatranje Vlada Kantona uputila je sa današnje sjednice i prijedlog odluke o kreditnom zaduženju Kantonalne bolnice „Dr.Irfan Ljubijankić“, Bihać. S obzirom da je stabilizacija stanja u centralnoj zdravstvenoj ustanovi od posebnog interesa za sve građane Unsko-sanskog kaniona, a koja se moze prevazići kroz kreditno zaduženje, te tako otvoriti prostor da se nakon sanacije dugova, KB Bihać okrene razvoju i proširenju palete zdravstvenih usluga, čime bi dugoročno osigurala stabilnost u poslovanju. Poslovanje KB Bihać već duži niz godina se odvija u otežanim uslovima, opterećeno visokim iznosima dugovanja prema dobavljačima, što za posljedicu ima otežanu isporuku lijekova, potrošnog materijala i usluga servisa, te se mogu očekivati i nova utuženja dugovanja, a samim time i blokada računa ustanove, uz visoke sudske troškove i zatezne kamate na neblagovremeno izmirene obaveze. U cilju stvaranja uslova za izlazak iz teške finansijske situacije, Upravni odbor KB Bihać je predložio dugoročno kreditno zaduživanje na iznos od 13 miliona KM, sa rokom otplate kedita od 12 godina, sa procjenjenom kamatnom stopom do 6,5 posto.\nNa razmatranje Skupštini USK upućen je i prijedlog visine premije zdravstvenog osiguranja za 2018.godinu. Upravni odbor Zavoda zdravstvenog osiguranja USK donio je odluku kojom je utvrđen prijedlog visine premije za 2018.godinu, u iznosu od 20,00 KM po osiguranom licu ZZO .\nNa prijedlog Hazima Kapića, ministra zdravstva i socijalne politike danas je razmatrana i Odluka o listi lijekova obaveznog zdravstvenog osiguranja Unsko-sanskog kantona. Ovom Odlukom utvrđuje se lista lijekova (pozitivna lista) obaveznog zdravstvenog osiguranja USK, obim prava osiguranih lica na lijekove koji se finansiraju na teret sredstava Zavoda zdravstvenog osiguranja USK , način utvrđivanja pozitivne liste lijekova, način i postupak propisivanja i izdavanja, praćenje potrošnje i kontrola propisivanja i izdavanja lijekova sa ove liste lijekova. Pozitivnu listu lijekova čine A Lista lijekova – lijekovi obuhvaćeni A listom lijekova iz Odluke F BiH i udešćem Zavoda u cijeni lijeka od 100%, te B Lista lijekova – lijekovi koji su obuhvaćeni B listom lijekova iz Federalne odluke, sa udešćem Zavoda u cijeni lijeka. Ministar Kapić ističe da je ova lista prvi put usklađena nakon četiri godine te da je proširena sa 399 na 829 lijekova.\nKako je nedavno i predložio premijer USK Husein Rošić danas su zvanično pokrenute aktivnosti u cilju stabilizacije stanja Službe za zapošljavanje USK. Razmatrana je inicijativa za donošenje Odluka o rješavanju problema duga Službe prema Zavodu zdravstvenog osiguranja Unsko-sanskog kantona Bihać, nastalog po osnovu neplaćenih doprinosa za zdravstveno osiguranje nezaposlenih lica na području Unsko-sanskog kantona u periodu od 2002.-2005.godine. Vlada Kantona prihvatila je inicijativu da se problem rješavanja duga JU Služba za zapošljavanje prema ZZO USK proglasi javnim interesom te inicijativu uputila Skupštini USK na razmatranje i odlučivanje.\nVlada Unsko-sanskog kantona danas je dala saglasnost na Sporazum o međusobnoj saradnji u realizaciji programa sufinansiranja zapošljavanja u javnim univerzitetima na području F BiH. Temeljem ovog premijer USK i rektor UNBI potpisat će sporazum o međusobnoj saradnji u realizaciji programa sufinansiranja zapošljavanja na JU Univerzitet u Bihaću.\nOvim se Vlada USK obavezuje da će planirati u Budžetu za 2018. godinu sredstva u iznosu od 94.000,00 KM za sufinansiranje zapošljavanja 11 mladih asistenata na UNBI.\nDanas su članovi Vlade USK razmatrali i dali saglasnost na Odluku Senata JU Univerzitet u Bihaću o mjerama finansijskih ušteda u realizaciji nastave u akademskoj 2017/2118. godini.\nIz resora vodoprivrede, na današnjoj sjednici Vlade Unsko-sanskog kantona, prihvaćene su izmjene odluke o prihvatanju Programa utroška sredstava budžeta za tekuću godinu i to u sektoru vodoprivrede – grantovi i transferi od vodnih naknada, kako bi se finansijski podržati projekti poboljšanja vodosnabdijevanja dijela MZ Pritoka u Bihaću i zaštita izvorišta vode za piće Slatinsko vrelo i Podbrdnjača u sistemu vodosnabdijevanja općine Sanski Most.\nTužilaštvo BiH će uputit prijedlog pritvora za uhapšene na području Ključa i Cazina u akciji “Bond”\nZbog organiziranog kriminala sa ortopedskim pomagalima pod istragom i jedna firma iz Cazina


Nazor: Utakmica s Partizanom od velikog značaja - SPORTSKI ŽURNAL\nNazor: Utakmica s Partizanom od velikog značaja\n18 januar, 2019 1\nKošarkaši Zadra dočekuju sutra ekipu Partizana u utakmici 16. kola ABA lige\nTrener košarkaša Zadra Ante Nazor rekao je da je predstojeća utakmica protiv Partizana od velikog značaja za njegov tim.\n- Ovo je utakmica od velikog značaja, ne treba da naglašavam šta bi nam pobeda značila za očuvanje statusa u ABA ligi - rekao je Nazor.\nKošarkaši Zadra dočekuju sutra ekipu Partizana u utakmici 16. kola ABA lige.\nPosle 15 odigranih utakmica, Zadar ima pet pobeda i 10 poraza i trenutno je deseti na tabeli regionalnog takmičenja, dok crno-beli na četvrtoj poziciji imaju skor 9/8.\nZadar je u prvom ovosezonskom meču slavio u Beogradu sa 95:85.\n- Od našeg poslednjeg susreta, Partizan je kvalitetnija ekipa, imaju dosta manevarskih igrača, zbog čega moramo odseći njihovu spoljnu od unutrašnje linije. Pred nama su veliki energetski zahtevi kako bismo parirali u odbrani i skoku, a nema boljeg primera kako to raditi od utakmice koju smo dobili u Beogradu - rekao je Nazor.\nMega opet na Bahamima, zakazane provere sa Teksas Tekom\nKobs u Budućnosti, O'Brajant u Lokomotivi, Jerebko Himkijev\nćela · 18 januar, 2019 19:07\nAjmo , ajmo , da pokušamo delovati kao pravi ABA četvoroplasirani !!!


Niška televizija » Advokati u sudnicama nakon usvajanja izmena (VIDEO)\nAdvokati u sudnicama nakon usvajanja izmena (VIDEO)\nObjavljeno 15.01.2015. 16:26\nProtest advokata Srbije zbog izmene zakona o javnom beležništvu, koji je počeo sredinom septembra prošle godine, polako dobija svoj epilog. Advokati su pretežno zadovoljni dogovorom koji su postigli sa ministarstvom, ali kako kažu u sudnice se vraćaju verovatno tek pošto parlament usvoji izmene koje pre toga odobri struka. Stav niške Advokatske komore podudara sa sa stavom advokatske komore Srbije.\nAdvokatske kancelarije zaključane su već četiri meseca. Ipak, protest advokata dobija epilog. Sporazum koji je potpisan sa nadležnim ministarstvom načelno je usvojen, a preporuka svim advokatima je da prihvate izveštaj stručnog tima. Advokatska komora u Nišu, koju čine advokatske zajednice iz Vranja, Leskovca, Pirota, Prokuplja i Aleksinca,saglasna je sa njihovim stavom.\nŠesnaestog januara biće održan sastanak Skupštine Advokatske komore Srbije, kada će se tačno znati kada će se advokati vratiti u sudnice.\nPredsednik Advokatske komore Srbije Dragoljub Đorđević izjavio je da je potpisani sporazum sa Ministarstvom pravde veliki uspeh advokature. Iako, kako kaže, postoje advokati koje su protiv sporazuma smatra daje zbog pravne sigurnosti građana neophodno prekinuti protest.\nTelo muškarca nađeno u dvorištu škole (VIDEO)\nNiš uskoro bez svratišta? (VIDEO)


Članice Saveta bezbednosti različito o bgudućnosti misije UN na Kosovu - Izazov\nČlanice Saveta bezbednosti različito o bgudućnosti misije UN na Kosovu\nNovi magazin 14. maja 2018. 20:00\nSAD su iznele stav da je UNMIK „odavno spreman za gašenje“, Rusija je ocenila da će UN nastaviti da igraju važnu ulogu na Kosovu, dok se Francuska založila da sredstva za rad te misije budu prilagođena stanju na terenu.\nNa sednici Saveta bezbednosti na kojoj je razmotren nov tromesečni izveštaj generalnog sekretara UN Antonija Gutereša o Kosovu, predstavnica SAD u UN Mišel Sison rekla je da je UNMIK „odavno spreman za gašenje“, da ta misija mora biti smanjena, a sednice Saveta bezbednosti o UNMIKU proređene.\n„SAD pozivaju lidere obe strane da iskoriste priliku i pokažu političku volju da bi što pre rešili probleme“, rekla je Sison.\nSison je takođe izrazila zabrinutost SAD zbog napetosti izmejdu Beograda i Prištine, što, kako je rekla, podriva stabilnost i bezbednost građana.\nPredstavnik Rusije je rekao da je misija UN na Kosovu stvorena u Savetu bezbednosti UN i da o njoj može odlučivati samo to telo, navodeći da će UN „nastaviti da igraju važnu ulogu u (srpskoj) pokrajini“.\n„Stav Rusije je nepromenjen: Rezolucija 1244 Saveta bezbednosti UN je temelj rešenja problema koje je moguće samo putem pregovora i u skladu s međunarodnim pravom“, kazao je ruski diplomata.\nNaveo je da se slaže s današnjom ocenom koju je na sednici Saveta bezbednosti izneo ministar spoljnih poslova Srbije Ivica Dačić koji je izrazio „ozbiljnu zabrtinutost zbog situacije na Kosovu“.\n„Situacija nije samo destabilizujuća, nego se pogoršava i zahteva konstruktivnu diplomatsku uključenost međunarodne zajednice“, rekao je ruski diplomata.\nPredstavnik Rusije je hapšenje direktora Kancelarije Vlade Srbije za Kosovo Marka Đurića marta na ocenio „nasilno i ponižavajuće“, i kao „surovu provokaciju“ vlasti u Prištini koja je „dovela u pitanje mir u toj pokrajini, a krvoproliće je izbegnbuto samo zahvaljujući uzdržanom ponašanju Srbije“.\nDodao je da ne treba odlagati početak rada suda za zločine OVK u Hagu i da „svi koji su učestvovali u trgovini organima, moraju biti procesuirani i kažnjeni, bez obzira na kojoj su sada funkciji“.\n„Zastrašivanje Srba na Kosovu je veoma opasno i može da dovede do oružanih sukoba. Stiče se utisak da Priština može nekažnjeno da radi šta joj je volja“, kazao je ruski predstavnik.\nPozvao je one „koji imaju uticaj na Prištinu“ da spreče takvo njeno ponašanje, a za međunarodne misije KFOR i EULEKS je rekao da uglavnom posmatraju događaje sa strane.\nNaveo je da Kosovo mora da nastavi rad na jačanju vladavine prava i ljudskih prava u svim institucijama, dodajući da „ostaju izazovi“ u toj oblasti.\n„Velika Britanija je u februaru proslavila 10 godina kosovske nezavisnosti, a EU je tada utvrdila Strategiju proširenja za Zapadni Balkan kojom je Kosovu data prilika da napreduje ka EU“, rekao je predstavnik Velike Britanije.\nDodao je da će London i dalje „ponosno podržavati Kosovo“ na njegovom putu ka prosperitetu i ka EU.\nOna je rekla da Francuska žali zbog incidenata koji su prethodnih meseci uticali na dijalog i pozvala obe strane da se uzdrže od „dela ili izjava“ koje bi mogle biti shvaćene kao provokacija.\nIzrazila je potrebu da sredstva koja se izdvajaju za rad UNMIK budu prilagođena stanju na terenu.\nPozvao je obe strane da nastave da traže rešenje kroz dijalog, navodeći da su „tolerancija, pomirenje i miroljubiva koegzistencija u interesu svih zajednicam, neophodni za napredak na Kosovu“.\nKina smatra da Savet bezbednosti UN treba da „zadrži fokus“ na Kosovu i podržava Unmik pod vođstvom Zahira Tanina, naveo je predstavnik Pekinga.


Ponižavanje - Jasmina Lukač - Dnevni list Danas\nPočetna » Kolumne » Jasmina Lukač » Ponižavanje\nPostoji nešto što predsednik Vučić radi mnogo bolje od svojih prethodnika – odlično je u stanju da proceni meru ponižavanja koju neko može da podnese.\n0Piše: Jasmina Lukač 05. juna 2018. 14.30\nI to bilo da je taj neko partija, pojedinac ili većinsko stanovništvo Srbije. Iz te svoje precizno odmerene procene koja daje pravilnu dozu ponižavanja, predsednik Vučić crpi politički kapacitet. Poniženost je teško osećanje, ali kada se jednom uđe u naviku da se podnosi, lako ubija sva druga – posebno hrabrost i volju za promenom.\nZamislimo kako je samo predsednik Vučić mesecima puštao gradskog menadžera Gorana Vesića da se promoviše po televizijama, da u potaji kreira, finansira i vodi najmanje deset izbornih kampanja od 24 učesnika beogradskih izbora, da replicira Draganu Đilasu, da maše papirima i podacima… Zamislimo koliko su svi ovlašćeni ali i neautorizovani politički izvori mesecima ubeđeno došaptavali medijima da je Vesić gradonačelnik Beograda, da to što je duboko kompromitovan nema veze, on je operativac kome se može verovati. I još, uverljivosti radi, da ako hirurg Zoran Radojičić bude gradonačelnik, Vesić sigurno prelazi u Vladu, uzimajući neki kapitalni resor.\nZamislimo, koliko je to bilo isto kao pre godinu i po, kada su isti izvori ubeđeno tvrdili da je Tomislav Nikolić kandidat za predsednika Srbije. Kada ga je uverljivosti radi, Vučić vodio i u Brisel, u svojstvu budućeg kandidata za predsednika Srbije. I zamislimo još, kako je sada, kao što je i Tomislavu Nikoliću tada, Aleksandar Vučić pokazao Goranu Vesiću rezultate ispitivanja javnog mnjenja. I kako po tim rezultatima Vesić uspešno diže Đilasa, a obara SNS. I to čak, iako Vučić nema ništa protiv da se njih dvojica kao ostaci „žutog ološ establišmenta“ rvu stvarajući kontrast njegovoj predsedničkoj aktivnosti koja onda deluje autentičnije naprednjačka.\nZamislimo da li se Vesićev izraz lica razlikovao od Nikolićevog kad mu je rečeno da ne može da pobedi u prvom predsedničkom krugu? Da li je ostao potpuno miran kada mu je rečeno i da treba da pripremi situaciju da Radojičić ne kaže ili učini nešto pogrešno? Ili, se smejao naivnima na javnoj sceni koji tako lako gutaju i primenjuju i razrađuju sve priče, naročito o igrama moći, koje Vučićev marketinški štab čak i ne smišlja toliko koliko one same narastaju u neizvesnosti kojom se čekaju poniženja? Aleksandar Vučić je izgleda odlučio da ne ponizi svoju stranku u Beogradu. A SNS mu je, prema svim izveštajima sa terena, u stanju kontrolisanog haosa, što znači da u mnogim mestima u Srbiji nema jasno rukovodstvo, već čistu borbu suprotstavljenih interesnih struja. To je stanje kada svakom svašta pada na pamet, čak i osnivanje zasebnih odborničkih grupa sa imenom Tomislava Nikolića. A takve ideje u predstojećoj godini kosovske odluke mogu biti rizične. U godini dakle, kada ne treba komplikovati ni sa „kip lajt jelkom od 83.000 evra“, ni sa „24 stana u Bugarskoj“. Zato Srpskoj naprednoj stranci treba uliti nadu, pokazati joj da može da se regeneriše, i da nagrada za dosadašnja poniženja postoji, da nije tako daleko, da treba samo to podneti.


Tahiri: Bez rata Preševo, Medveđa i Bujanovac ne mogu postati deo Kosova - Kosovo Online\nTahiri: Bez rata Preševo, Medveđa i Bujanovac ne mogu postati deo Kosova\n4. Jun 2021. • 07:20\nŠef poslaničke grupe ABK Besnik Tahiri oštro se usprotivio ideji razmene teritorija, ukazavši da Preševo, Medveđa i Bujanovac ne mogu da se pridruže Kosovu bez rata, prenosi Ljajmi.\n"U ovoj zemlji postoji istorija. Teritorijalna reorganizacija je pogrešan eksperiment. To je bio prvi projekat srpskog premijera Zorana Đinđića. Teritorijalna razmena bi bila greška albanske nacije i ove države. Ovo je Kosovo“, rekao je Tahiri.\nOn je u rekao da nema potrebe da Kosovo odgovara na zahteve Srbije.\n"Bez rata Kosovo neće zauzeti Preševo, Medveđu i Bujanovac. Ne možete odvesti Albance iz Preševa bez rata“, ponovio je on.\nBesnik Tahiri Preševo Kosovo\nJedan rat su Albanci izgubili od NATO i srpske žandarmerije pre 20.godina. Kapetan Leši je ubijen a teroristi OVPBM su proterani čak u Severnu Makedoniju da se i dan danas nisu vratili. Inače je stav NATO da su Albanci Preševa i Bujanovca zbog oružanog ustanka OVPBM 1999/2001 izgubili pravo na povratak u kosovskometohijsku oblast gde su bili sve do 1957.god. kada su Albanci "Trampili" tu oblast za uvek srpsku Mokru Goru i Ibarski Kolašin zbog izgradnje brane i veštačkog Jezera Gazivode.\nTo je razlog što Albanci nšće da usvoje ZSO jer bi malenoj srpskoj opštini plaćali vodu i struju koju ne plaćsju evo 23.godine i ukrali tako oko milijardu i osamsto hiljada evra. Zato neće ni "Razgraničenje" na Ibru i povratak 4 opštine u Srbiju jer se plaše da im Srbija neće isporučivati vodu od koje zavise.\nKo jos normalan hoce da ratuje? Manite se tih gluposti.\nPa jel citas?.. albanci hoce rat..


Vijali: "Lampard treba da ode" - Sportske.net\nVijali: "Lampard treba da ode"\nBivši menadžer Čelsija, Đanluka Vijali, smatra da bi Frenk Lampard trebalo da napusti klub po završetku sezone.\nLampardu ističe ugovor sa Čelsijem po završetku ove sezone, ali se očekuje da će ostati u ekipi ukoliko Žoze Murinjo preuzme klub.\nMeđutim, Vijali smatra da je vreme da se Lampardu i Čelsiju razdvoje putevi.\n"Mislim da je pravo vreme da kažu zbogom jedno drugom, i da se razdvoje ne narušavajući dobre odnose. Frenk ima sjajnu priliku da proba nešto novo, da se zabavi, i zaradi nešto novca", izjavio je Vijali.\n"Tako bi se jednog dana mogao vratiti u Čelsi kao junak. Nadam se da će do kraja sezone postići još neki gol, kako bi postao najbolji strelac u istoriji kluba", dodao je on.\nVijali očekuje da će se Murinjo vratiti u Čelsi, i smatra da je to dobro za klub.\n"Ne znam da li je dogovor već postignut, ali očekujem da Murinjo predvodi klub naredne sezone", rekao je Vijali.\n"Mislim da je on dobar izbor. Neverovatno je motivisan, i voli fudbal u Engleskoj i što je najbitnije Čelsi. On je pravi pobednik", dodao je on.


Uhapšene dve osobe zbog prodaje narkotika\nBeograd, 22. maj 2021.\nMinistarstvo unutrašnjih poslova Vlade Republike Srbije saopštilo je da su pripadnici tog ministarstva u Beogradu, u dve odvojene akcije, zaplenili su oko 100 kesica sa različitim vrstama narkotika i uhapsili P. M. (2001) i S. J. (1978).\nPolicija je pretresom stana P. M. na Starom gradu pronašla 86 kesica sa marihuanom i vagicu za precizno merenje.\nOsumnjičenom je određeno zadržavanje do 48 časova i on će, uz krivičnu prijavu kojom se tereti da je izvršio krivično delo neovlašćena proizvodnja i stavljanje u promet opojnih droga, biti priveden Višem javnom tužilaštvu u Beogradu.\nU drugoj akciji, policijski službenici su na Voždovcu u automobilu kojim je upravljao S. J. zaplenili 10 kesica heroina, 10 mobilnih telefona, kao i 162.310 dinara.\nProtiv osumnjičenog će biti podneta krivična prijava Drugom osnovnom javnom tužilaštvu u Beogradu zbog postojanja osnovane sumnje da je izvršio krivično delo neovlašćeno držanje opojnih droga, navodi se u saopštenju.\nMinistarstvo unutrašnjih poslova Vlade Republike Srbije saopštilo je da su pripadnici tog ministarstva u Beogradu rasvetlili tri teške krađe i uhapsili N. V. (1997) i A. K. (2000) zbog sumnje da su izvršili ova krivična dela.\nOni se terete da su od kraja januara do kraja marta ove godine sa gradilišta u ulicama Vojvode Stepe i Vojislava Nanovića obijali magacine, a potom odnosili laptopove, brusilice, brušilice i drugi građevinski alat.\nSumnja se da su oni potom ukradenu robu preprodavali na buvljaku u Pančevu.\nProtiv osumnjičenih će Drugom osnovnom javnom tužilaštvu u Beogradu biti podneta krivična prijava zbog postojanja osnova sumnje da su izvršili krivično delo teška krađa, navodi se u saopštenju.\nUhapšena jedna osoba zbog više razbojništva\nMinistarstvo unutrašnjih poslova Vlade Republike Srbije saopštilo je da su pripadnici tog ministarstva u Beogradu uhapsili M. J. (1984) zbog postojanja osnovane sumnje da je, u poslednja dva meseca, na teritoriji opštine Palilula, izvršio četiri razbojništva i jednu tešku krađu.\nPretresom stana koji osumnjičeni koristi, policija je pronašla repliku pištolja, nož, suzavac, kao i manju količinu heroina.\nM. J. je određeno zadržavanje do 48 sati nakon čega će, uz krivičnu prijavu, biti priveden nadležnom tužilaštvu, navodi se u saopštenju.\nPrekršajna prijava protiv jednog vozača\nMinistarstvo unutrašnjih poslova Vlade Republike Srbije saopštilo je da su pripadnici Saobraćajne policije u Beogradu isključili iz saobraćaja tridesettrogodišnjeg vozača koji je bez vozačke dozvole upravljao neregistrovanim automobilom marke „audi“.\nPolicija je juče oko 17.25 časova u Brankovoj ulici zaustavila „audi“ bez registarskih oznaka kojim je upravljao tridesettrogodišnjak.\nOn je zadržan u službenim prostorijama policije i protiv njega će biti podnete odgovarajuće prekršajne prijave, navodi se u saopštenju.


"Nemačka je još daleko", kilometarske kolone, putnicima na Horgošu delili pijaću vodu - Naši u svetu\n“Nemačka je još daleko”, kilometarske kolone, putnicima na Horgošu delili pijaću vodu\nObjavljeno 24/08/19 u 18:30\nNa graničnom prelazu Horgoš danas je od jutarnjih časova primetan pojačan saobraćaj i kilometarske kolone. Ljudi su satima čekali zbog čega je u jednom momentu dopremljena i pijaća voda, ali koliko je situacija zapravo bila kritična najbolje opisuju iskustva putnika.\n“Vraćam se sa odmora, situacija uopšte nije sjajna, jer nam praktično pola dana prolazi u čekanju da pređemo ovaj granični prelaz, pa onda nas čeka još dug put do Nemačke”, požalio se taj putnik.\nSrpski državljanin koji živi i radi u Nemačkoj čekao je na graničnom prelazu Horgoš jutros od pet sati: “Iznenađen sam ovom gužvom i ovim kolonama. Krenuo sam iz Bačke Palanke jutros u pet sati, toplo je i sparno, a Nemačka je još daleko”.\nDželamet Iteskin rekao je da je bio na odmoru i da takođe ide u Nemačku sa porodicom i da je u koloni pet sati: “Sa suprugom i troje dece bili smo na odmoru u Turskoj, sada se vraćamo, veoma smo iscrpljeni zbog višesatnog čekanja, ali se nadamo da ćemo što pre biti kod kuće”.\nPutnici koje je ekipa Tanjuga zatekla u koloni na Horgošu zaključili su da je minimalno vreme koje se provede u koloni pet sati na ulaz u Mađarsku i da im posle godišnjeg odmora praktično skoro ceo dan prolazi u čekanju.\nUprava granične policije Ministarstva unutrašnjih poslova Srbije postigla je dogovor sa kolegama iz Mađarske o prevođenju Graničnog prelaza Horgoš 2 u prelaz koji će danas do 19 časova biti korišćen samo za izlazak iz Srbije, odnosno za ulazak u Mađarsku, saopštio je AMSS.\nKako se navodi, ova odluka je doneta u cilju rasterećenja Graničnog prelaza Horgoš, na kojem vozila iz Srbije čekaju u kilometarskim kolonama. Sve raspoložive saobraćajne trake na prelazu Horgoš 2, ukupno ih je četiri, u naredna dva sata biće otvorene za sve one koji iz Srbije žele da pređu u Mađarsku.\nSa glavnog graničnog prelaza Horgoš saobraćajna policija će u tom periodu preusmeravati saobraćaj na Horgoš 2, granični prelaz koji radi do 19 časova, navodi se u saopštenju.\nČekanjeCrveni krstGužvaHorgošPijaća voda\n“Imao sam telefon i u Srbiji”, srpski genetičar ovako odgovorio na molbu ministra Šarčevića\n“Morali smo da se vratimo”: Ljiljana se u Srbiju vratila iz Beča, a Marko…\nHorgoš dnevno pređe do 300 ljudi, evo ko dolazi i kako izgleda procedura ulaska u…\nVeliki broj putnika kreće ka jugu Evrope, počinju praznične gužve na granicama


RTS :: Kjungšin kejbl otvorio fabriku u Smederevskoj Palanci\nEkonomija Kjungšin kejbl otvorio fabriku u Smederevskoj Palanci\nsubota, 24. apr 2021, 11:39 -> 19:44\nKorejska kompanija "Kjungšin kejbl" otvorila je u Smederevskoj Palanci fabriku u kojoj će proizvoditi delove za baterije električnih vozila visoke tehnologije, za evropsko tržište.\nPredsednik Srbije Aleksandar Vučić izjavio je na otvaranju korejske fabrike "Kjungšin kejbl" da fabrike poput te i nova radna mesta mogu da zadrže mlade ljude u unutrašnjosti Srbije i spreče njihov odlazak u inostranstvo.\n"Odlazak u inostranstvo mladih se smanjuje, ali veoma malo dece se rađa i to moramo da promenimo", rekao je Vučić tokom obilaska nove fabrike.\nU fabrici trenutno radi 249 zaposlenih, od čega je nešto manje od 200 žena, dodao je Vučić i istakao da njihove plate mnogo znače svakog porodici.\n"To donosi nešto bolji životni standard i šansu da ti ljudi ostanu ovde", naveo je Vučić.\nVučić je naglasio da je prvi put došao neki korejski investitor, kao i da je njihova ekonomija poznata po inovativnosti.\n"Što više korejskih kompanija ovde, biće bolje za Srbiju", naglasio je Vučić.\n"Srbija dobro mesto za investicije, niste pogrešli"\nPredsednik je u krugu fabrike, pre zvaničnog puštanja u rad proizvodnog pogona, održao sastanak sa predstavnicima korejske kompanije i opštine i poručio da je Srbija dobro mesto za ulaganje.\n"Srbija je dobro mesto za ulaganje i korejska kompanija 'Kjungšin kejbl', koja je danas otvorila fabriku u Smederevskoj Palanci, izborom naše zemlje, u konkurenciji više zemalja, nije pogrešila", poručio je Vučić.\nOn je, na ceremoniji otvaranja fabrike, koja će do kraja 2022. Zaposliti 700 radnika, istakao da će ta kompanija mnogo doprineti celoj Srbiji - Podunavskom okrugu, Smederevskoj Palanci, Velikoj Plani.\n"Pored Albanije, Bugarske i Turske, izabrali ste Srbiju i niste pogrešili. Mi ćemo se boriti za vaš dugoročni ostanak u našoj zemlji i želimo vam veliki profit. Verujem da, kada budete širili proizvodnju, nećete ni razmišljatoi o drugim zemljama, jer mi želimo da budemo partneri i u narednom period", istakao je predsednik Srbije.\nZahvalio je korejskom ambasadoru na pomoći i podršci, i izrazio uverenje da će u narednom periodu biti još korejskih investicija.\nIstakao je da je cilj države, ne samo da ta kompanije ostane kod nas, nego i da proširi svoje kapacitete.\n"Investicija vredna 20 miliona evra"\n"Kjungšin kejbl" će u fabrici zaposliti 700 radnika do kraja 2022. godine, a investicija je vredna 20 miliona evra.\nSvečanosti povodom puštanja u rad proizvodnog pogona prisustvuju i generalni direktor "Kjungšin kejbla" Jae Keun Seo, ministarka privrede Anđelka Atanasković, ambasador Republike Koreje u Srbiji Hjong Ćan Če i predsednik opštine Smederevska Palanka Nikola Vučen.\n"Kjungšin kejbl" u Smederevskoj Palanci proizvodiće komponente za električne baterije automobila visoke tehnologije.\nOtvaranjem fabrike u Srbiji, kompanija "Kjungšin kejbl" uspostavlja sistem kojim će efikasno odgovoriti na zahteve potrošača i tržišta lokalizujući sektore kao što su istraživanje i razvoj, proizvodnja, prodaja i servis u Evropi, koja je jedno od tri vodića tržišta u svetu, pored SAD i Kine.\nKompanija "Kjungšin kejbl Evropa" je deo Kjungšin kejbl grupe, čija se postrojenja nalaze u brojnim državama širom sveta, uključujući SAD, Meksiko, Kinu, Poljsku, Južnu Koreju i druge države.\n"Verujem da ćemo pronaći novac za obnovu Kiseljaka"\nVučić je, novinarima u Smederevskoj Palanci, na pitanje može li država finansijski da pomogne rekonstrukciju "Kiseljaka", rekao da nema uvek novca za sve, da će država svakako da radi na tome, ali da to teško da može da bude ove godine.\n"Moramo da pronađemo novac, i verujem da hoćemo u narednih godinu i po dana. I onda ćemo ići u taj projekat", rekao je predsednik.\n"Projekat bolnice u Palanci vredi 32 miliona evra, a Klinički centar u Nišu je oko 60 miliona evra. Onda se vidi koliko je to ulaganje u relativno malu Smederevsku Palanka", rekao je Vučić.\nTime, dodao je, država pokazaju kakav značaj pridaje Palanci i celom okrugu i da će biti dobrih vesti za gradajne.\n"Nadam se da taj put, od 18 kilometara, možemo da počnemo i da završimo ove godine, a deonice ka Krnjevu, od 11 kilometara i ka Mihajlovcu od 12 kilometara, verujem da možemo da uradimo sledeće godine", rekao je predsednik.


Ostali sportovi - Kuglanje: U subotu na Banjici „Trofej Beograda“\nKuglaški savez Beograda pod pokrovitestvom Sekretarijata za sport i omladinu Beograda organizovaće u subotu 10.decembra tradicionalni „Trofej Beograda“ za juniore i kadete.\n– „Dolaze nam u goste reprezentacija Makedonije sa dve selekcije, kao i dragi sportski prijatelji iz Banjaluke i Republike Srpske, a učestvaće i juniorske i kadetske reprezentacije Srbije i Beograda. Juniori i kadeti Srbije su inače zvančni prvaci sveta iz Rijeke 2010. i Sarajeva 2011. i ljubitelji kuglanja imaće priliku da dosta igrača iz tih selekcija vide i na Banjici. Ukupno, biće oko 30. Zbog ovako dobre konkurencije očekujemo i visoke rezultate. Zahvaljujemo se Sekretarijatu za sport i omladinu Beograda na pomoći u organizaciji „Trofeja Beograda“ učesnika\n– kaže predsednik Kuglaškog saveza Beograda Petar Grebenar.\nZa omladinsku reprezentaciju Srbije pozvani su Slobodan Simonović. Dalibor Popov, Radovan Vlajkov i Boris Manojlović (svi Banat, Zrenjanin), Miloš Simijonović (Niš put) i Norbert Mesaroš (Jedinstvo Novi Bečej). Sigurno će budno pratiti kako igraju i selektor juniora Vojko Pavlović. Vlajkov, Simonović, Popov, Simijonovič i Mesaroš su bili članovi reprezentacije Srbije koja je 2009. u Rijeci osvojila svetsku titulu. Simijnović je bio i vicešampion sveta u tandemima sa Milinkovićem na ovm prvenstvu.\nU kadetskoj reprezentaciji Srbije su Milorad Vojnović (Senta), Norbert Ernješi (Jedinstvo, Novi Bečej), Čaba Zavarko (Bečej) i Marko Antić (Sloven Ruma). Vojnović je bio član reprezentacije koja je na kadetskom Šampionatu sveta u Sarajevu u maju ove godine osvojila zlato, a Marko Antić ima dva srebra sa Svetskog pionirskoh kupa u Rijeci 2010.\nProšle godine na „Trofeju Beograda“ slavio je u juniorskoj konkurenciji Radovan Vlajkov (Banat) sa 629 čunjeva, a u kadetskoj Milorad Vojnović iz Sente sa 618 čunjeva.


Ivanić se sastao s ambasadorom Kazahstana u BiH - informativa.ba\nVijesti BiH Ivanić se sastao s ambasadorom Kazahstana u BiH\nIvanić se sastao s ambasadorom Kazahstana u BiH\n14 Sep 2015 13:52\nivanic - Foto: Arhiv\nČlan Predsjedništva Bosne i Hercegovine Mladen Ivanić danas se u Banjaluci sastao s ambasadorom Kazahstana u BiH Aslanom Musinom, a tokom razgovora izraženo je zadovoljstvo jer se politički odnosi BiH i Kazahstana razvijaju u duhu međusobnog razumijevanja i bez otvorenih pitanja.\nU predstojećem periodu neophodno je posvetiti dodatnu pažnju ugovornom reguliranju odnosa, kako bi se stvorio formalno-pravni osnov za daljnje unapređenje ekonomske saradnje, za šta postoji veliki interes obje strane.\nKazahstan provodi veoma intenzivne aktivnosti na povećanju obima ekonomske saradnje sa zemljama regiona, a BiH predstavlja važnog potencijalnog partnera u tom smislu.\nImajući u vidu privredne mogućnosti BiH, kao sektori u kojima bi se mogao ostvariti značajan obim razmjene, navedeni su sektori građevinarstva, proizvodnje građevinskih materijala, poljoprivredne i prehrambene industrije.\nO ovim potencijalima bit će govora i na sutrašnjem sastanku sa delegacijom privrednika iz BiH, saopćeno je iz Predsjedništva BiH.\nOznake: #Mladen Ivanić #PDP #Predsjedništvo BiH #ambasador #susret\nDžaferović:Milijardu KM za bh. institucije i 800 miliona za otplatu duga BiH\nDodik: Usvojen prijedlog budžeta i po hitnoj proceduri upućen parlamentu BiH


Vjetroelektrana na Možuri u funkciji do kraja novembra – Bankar.me\nNovember 15, 2018 Članci, CRNA GORA, ENERGETIKA, SVE VIJESTI Leave a comment\nVjetroelektrana na Možuri trebalo bi da počne sa probnim radom do kraja novembra, saznaje Pobjeda. CGES je od prošlog četvrtka do juče, zbog priključenja VE Možura na prenosnu mrežu, isključio DV 110 kV „Bar – Ulcinj“.\nKineska kompanija Shangai Electric Power Engineering, koja je glavni izvođač radova ovog energetskog objekta, završila je ranije montažu 23 turbine na Možuri. Iz Ministarstva ekonomije su ranije saopštili da je plan malteškog investitora kompanije Enemalta plc da sve instalacije i testiranja budu završeni do kraja septembra i da vjetroelektrana bude spremna za priključenje na elektro-energetsku mrežu CGES-a.\nU slučaju uspješnog završetka probnog rada, čije trajanje zavisi od niza faktora, nadležno Ministarstvo održivog razvoja izdaće upotrebnu dozvolu za vjetropark na Možuri, nakon čega slijedi stvarni, komercijalni rad vjetroelektrane. Vrijednost ove investicije je 89 miliona eura, a cijena godišnjeg zakupa, u skladu sa ponudom investitora, iznosi ukupno 186.000 eura, odnosno 0,37 centi po kvadratu i plaća ga investitor u četiri jednake rate.\nProjektom je predviđena izgradnja 23 vjetrogeneratora sa po dva megavata (MW) instalisane snage. Ugovorom o zakupu zemljišta i izgradnji vjetroelektrane na lokalitetu Možura, državno zemljište je dato u zakup na period od 20 godina za potrebe izgradnje vjetroelektrane instalisane snage do 46 MW. Država je prvobitno zaključila ugovor o zakupu zemljišta i izgradnji vjetroelektrane na lokalitetu Možura 2010. godine sa konzorcijumom koji čine španska kompanija Fersa energias renovables i podgorička firma ,,Čelebić“.\nVlada je lani dala saglasnost za prenošenje 90 odsto udjela u zavisnoj kompaniji Možura Wind Park sa malteške državne Enemalte na Malta Montenegro Wind Power. – Uključivanjem druge kompanije u zavisnu kompaniju se ne obavlja promjena investitora već samo vlasničke strukture zavisne kompanije.\nNaime, investitor i dalje ostaje kompanija Enemalta kojoj nijesu umanjene obaveze koje proističu iz ugovora o zakupu zemljišta, kao i po osnovu ugovora o prenosu ugovora, već se dodatnim uključivanjem druge kompanije u zavisnu kompaniju proširuju sve dosadašnje obaveze i na tu kompaniju – navedeno je u informaciji o realizaciji ugovora o zakupu zemljišta i izgradnji vjetroelektrane na Možuri, koju je Vlada usvojila krajem avgusta prošle godine.\nU skladu sa ugovorom, bilo je definisano da izgradnja vjetroelektrane na Možuri bude završena do 15. novembra prošle godine. Ranije je iz Vlade saopšteno da su rizici kašnjenja u realizaciji ovog ugovora na strani investitora, kao i svi troškovi koji proisteknu usljed kašnjenja krivicom investitora. Država se ugovorom obavezala da će otkupna cijena električne energije proizvedene u vjetroelektrani biti zagarantovana i fiksna za prvih 12 godina rada i neće biti manja od 95,99 eura po MW.\nPrevious Poreska uprava traži stečaj u Vektra Nordu\nSljedeći Aerodromi traže da Ministarstvo finansija izbriše spor iz katastra


NAROD I PRAVDA: SRBIJA NASTAVLJA BITI GLAVNI DESTABILIZIRAJUĆI FAKTOR U REGIONU — Bosnjaci.Net\nNAROD I PRAVDA: SRBIJA NASTAVLJA BITI GLAVNI DESTABILIZIRAJUĆI FAKTOR U REGIONU\nObjavljeno: 22. August 2020. 13:08:13\n„Status Bosne i Hercegovine i Republike Kosovo se ne može povezivati. Bosna i Hercegovina je članica Ujedinjenih naroda, priznata je od svih članica Europske unije kao i u ostatku svijeta. Kosovo, kao najmlađa evropska država, polahko ali sigurno korača putem nezavisnosti i to je proces koji ne može biti zaustavljen niti vraćen. Za cijeli region, uključujući i Srbiju, bilo bi najbolje da prizna realnost, odustane od mitološke i destabilizirajuće politike i krene ka euroatlantskim integracijama. Srpska politika destabilizacije doživjela je fijasko od Makedonije do Crne Gore“, navodi se u reagiranju Naroda i Pravde.\nPosljednji koordinirani nasrtaji iz Beograda i Banja Luke na suverenitet i cjelovitost Bosne i Hercegovine još su jedan dokaz da je živa velikosrpska politika, projekat koji je počinio genocid, etničko čišćenje i iza kojeg su ostale hiljade i hiljade ubijenih, navodi se u reakciji Naroda i Pravde na posljednje istupe Milorada Dodika i Aleksandra Vučića u vezi sa pokušajem povezivanja statusa Bosne i Hercegovine i Republike Kosovo.\n„Žalosno je, ali i ujedno uvijek otrežnjujuće, svjedočiti o kontinuiranim nasrtajima na suverenitet i cjelovitost Bosne i Hercegovine. Srbija nastavlja sa politikom destabiliziranja svih svojih susjeda, od Sjeverne Makedonije i Kosova, do Crne Gore i Bosne i Hercegovine i takvo nastojanje režima Aleksandra Vučića mora biti prepoznato u svjetskoj javnosti i adekvatno sankcionirano. Srbija je ponovo, kao i devedesetih godina, postala glavni destabilizirajući faktor u regionu“, navodi se u reakciji Naroda i Pravde.\nIz ove stranke ističu kako je cjelovitost Bosne i Hercegovine odbranjenja i u težim okolnostima te da će patriotske snage uvijek pronaći adekvatan način da odgovore na ovakve izazove.\nRad na jačanju bosanskohercegovačkih institucija, jasno definiranje strateških državnih i nacionalnih interesa, insistiranje na NATO putu Bosne i Hercegovine mora biti osnova svake probosanske politike, smatraju u Narodu i Pravdi.\n„Urušavanje institucija kroz mreže nepotizma i korupcije i prepuštanje osovini Dodik-Čović važnih institucija zarad imenovanja stranačkih poslušnika na određene pozicije, nikako ne doprinose kvalitetnom odgovoru na ovakve izazove. Mi moramo graditi jako društvo koje Dodik, Vučić i slični neće moći podrivati“, kaže se na kraju reagiranja Naroda i Pravde.


Jesen bez poraza u obe konkurencije – Leteći Holanđanin\n8. januara 2020. 8. januara 2020.\nJesen bez poraza u obe konkurencije\nIako se igrački sastav bitno promenio u odnosu na prethodne sezone, jer su seniorski sastav napustili nosioci igre, kmf Leteći Holanđanin je ostvario odlične rezultate u obe konkurencije.\nŠef stručnog štaba Igor Miricki je postavio cilj da se seniori plasiraju među četiri prvoplasirane ekipe kod Futsal lige Vojvodine grupe Zapad. Talas mladih futsalera je zapljusnuo i sada seniroski tim što je već ove polusezone dalo rezultata. Od devet utakmica samo dve su remizirali vrbašani i to u Vrbasu protiv favorita Novog Sada, i u gostima u Bajmoku a preostalih sedam su pobedili.\nVredi izdvojiti moglo bi se reći presudnu pobedu u derbiju protiv Novog Sada, na gostujućem terenu u maloj dvorani Spensa: kmf NOVI SAD – kmf LETEĆI HOLANĐANIN 0:8! Mladi igrači holanđana su do nogu potukli samouverene domaće vedete i još su pokazali malobrojnoj publici na tribinama, svu raskoš futsal igre, pa je ovom pobedom Vrbas opet dobio kvalitetnu futsal generaciju Letećih Holanđana… Jedini poraz se desio u Futsal KUP-u Vojvodine ali se na gostovanje otišlo sa omladincima umesto seniorksim sastavom jer KUP ove sezone nije cilj.\nMada se pravi okršaji tek očekuju jer sa Istoka prete pre svega Dinamo iz Pančeva ali i vršački Forum. Pančevci imaju budžet da igraju već sada Prvu futsal ligu ali to treba dokazati i na parketu.\nKMF LETEĆI HOLANĐANIN U19\nOno što se očekivalo, kod mlađih kategorija, to se i obistinilo jer su omladinci Letećeg Holanđanina ostvarili svih pet pobeda i za očekivati je da se plasiraju u finale Omladinske futsal lige Vojvodine koje ove sezone broji čak sedamnaest klubova.\nReklo bi se idaelna jesen za futsal u Vrbasu, a ako se još doda da je i Mitar Eraković već sada reprezentativac Srbije u selekciji do 19 godina može se zaključiti da Vrbas čeka svetla futsal budućnost. Međutim, već standardno loša materijalna situacija pritiska upravu kluba i stručni štab da se dovijaju na različitie načine, da održe na okupu ove talentovane igrače…\nApel pre svega na uspešne privrednike iz Vrbasa i okoline da se malo ulaganja u ove momke može se vratiti višestruko… Jer nekada je kmf Leteći Holanđanin bio treći u Srbiji a takav uspeh se može lako ponoviti ako neko prepozna talenat ovih momaka…\nPobeda nad Somborcima ali teža od očekivanog\nHajduci tvrd orah


Metalski sektor - jedan od najvitalnijih sektora u našoj privredi\nBack PRIVREDA INSTITUCIJE Metalski sektor - jedan od najvitalnijih sektora u našoj privredi\nutorak, 28 novembar 2017 08:06\nPrivredna komora Vojvodine, u saradnji sa Vojvodina metal klasterom (VMC) iz Temerina, predvodiće 60 privrednika iz metalskog sektora AP Vojvodine i Srbije, koji će učestvovati na ovogodišnjem Industrijskom samitu u Bursi, u Turskoj. Samit će biti održan zajedno sa Sajmom tehnologije metalskog kompleksa i Sajmom metalskih proizvoda od 30. novembra do 3. decembra 2017. godine u Sajamskom i kongresnom centru Bursa, a u organizaciji Privredne komore Burse.\nTim povodom, na konferenciji za novinare održanoj u ponedeljak, 27. novembra, predsednik PKV Boško Vučurević istakao je da je Samit u Bursi jedan od većih u tom delu sveta koji okuplja privrednike iz oblasti industrije iz celog sveta i da je poseta privredne delegacije, organizovana u svetlu, kako kaže, izvanrednih političkih i privrednih odnosa sa Turskom.\n- Mi očekujemo puno od ovog Samita, jer je to izuzetno reprezentativna delegacija koju čini 60 privrednika iz metalske struke i kroz bilateralne razgovore, koji će tamo biti organizovani, sigurno da će naši metalci imati izuzetno veliku korist, a samim tim i privreda AP Vojvodine, odnosno Republike Srbije, istakao je Vučurević.\nSekretar Udruženja industrije PKV mr Zoran Trpovski istakao je veliko zadovoljstvo što će Samit u Bursi posetiti ovoliki broj privrednika, gde će imati priliku da dalje produbi svoje poslovne rezultate.\n- To je Samit koji u sebi sadrži četiri specijalizovana sajma za ovu delatnost industrije i to je dokaz da će se na jednom mestu naći predstavnici iz skoro celog sveta. Očekuje se negde oko 600 korporativnih učesnika, a samim tim možete da procenite koliko će se mogućih poslovnih razgovora dešavati između partnera, izlagača i drugih učesnika - istakao je sekretar Udruženja industrije PKV mr Zoran Trpovski.\nPKV je ove godine potpisala Sporazum o saradnji sa VMC iz Temerina, koji danas okuplja preko 150 privrednika. Kako je predsednik Vučurević istakao, poseta Samitu u Bursi kruna je dosadašnje saradnje između PKV i VMC. Menadžer VMC Zoran Pekez rekao je da, prema poslednjim informacijama, firme članice VMC imaju zakazano preko 120 zakazanih konkretnih poslovnih susreta i da očekuje da će ih, do početka samita, biti više.\n- Vojvodina metal klaster već nekoliko godina ima izuzetnu saradnju sa subjektima iz Turske. Mi imamo potpisane sporazume i sarađujemo sa nekoliko privrednih komora, sa nekoliko njihovih najznačajniji klastera i imamo iskustvo na tom tržištu koje je već rezultiralo određenim i poslovnim ugovorima i kontaktima - rekao je Pekez.\nOn je dodao da od ovog Samita očekuje dosta kvalitetnih kontakta koji će, kako kaže, kasnije rezultirati poslovnim i komercijalnim ugovorima.\nOd prijavljenih 60 privrednika, 58 su članice VMC i to proizvođači u oblasti pneumatike, hidraulike, obrade metala i lima, automatizacija avio industrije, proizvođači mašina i opreme. Na konferenciji je istaknuto da članice VMC ostvaruju preko 650 miliona evra ukupnog prihoda u 2016. godini i preko 230 miliona evra izvoza.\n- Ovo je jedan od najvitalnijih sektora u privredi Republike Srbije i prema podacima RZS, u 2016. godini metalska industrija ostvarila je šest odsto BDP RS i učestvovala 20 odsto u izvozu. To je pokazatelj jedne izuzetne vitalnosti ovog sektora. Ako samo kažemo da je proizvodnja osnovnih metala rasla po stopi od 15 odsto, da je proizvodnja metalnih proizvoda bez mašina i opreme rasla po prosečnoj stopi od 16 odsto u protekloj 2016. godini, a da je proizvodnja mašine i opreme rasla prosečno više od 60 odsto, činjenica je da je sektor vitalan - naglasio je Pekez.\nNa pitanje novinara šta to država treba da učini, da bi metalski sektor još više napredovao, Pekez je istakao da su najvažnije nove tehnologije, podrška u internacionalizaciji i, kako kaže, usklađivanje formalnog sistema obrazovanja sa stvarnim potrebama privrede.\nIndustrijski samit u Bursi, kao vodeća manifestacija ovakvog tipa u regionu, pružiće uvid u najnoviju tehnologiju, inovacije i promociju novih proizvoda i usluga u okviru metalskog sektora, a predviđen je i veliki broj bilateralnih razgovora. Samit će okupiti lidere iz oblasti industrije na jednoj platformi, kao i investitore i veliki broj posetilaca iz Turske i inostranstva.


Braća Stojković iz Parteša (Foto privatna arhiva)\nHarmoniku su zavoleli od malih nogu, a poslednjih nekoliko godina nastupaju zajedno.\nStojkovići su među najboljim mladim harmonikašima u Srbiji.\nZa 12 godina porodica je sama kupila 4 harmonike. Njihov nivo usavršavanja sada zahteva profesionalni instrument koji roditelji ne mogu da im priušte.\n22.09.2021 Kurti pozvao gradonačelnike sa severa da uklone barikade (430)\n22.09.2021 Počelo izdavanje probnih tablica u Lapljem Selu (404)\n22.09.2021 Vlada Kosova raspravlja o situaciji na severu. Nema prevoda za srpske medije (307)


Edukativni centar - Kruševac 21.08.2018.\nU okviru istraživačkog procesa projekta “Paketa usluga za mlade – Za uspešnu tranziciju iz obrazovanja u svet rada”, u planu su fokus grupe koje partnerske organizacije na ovom projektu, Edukativni centar Kruševac i niški PROAKTIV, organizuju sa ciljem utvrđivanja stanja i perspektiva koje imaju mladi za razvoj karijere, zapošljivost i zapošljavanje na nivou lokalnih zajednica, u Rasinskom i Nišavskom okrugu, a u kontekstu evropskih integracija Srbije.\nProaktiv iz Niša je 17. avgusta organizovao fokus grupu sa predstavnicima organizacija civilnog društva, javnog sektora i mladih opštine Aleksinac. Razgovor sa relevantnim akterima vezano za ovu temu se odnosio na položaj i persektive koje imaju mladi na nivou njihovih lokalnih zajednica, postojeće javne politike, prakse i mere podrške koje se odnose na mlade i zapošljavanje, kao i na ulogu organizacija civilnog društva u približavanju procesa i benefita evropskih integracija za mlade. Kroz diskusiju tokom fokus grupe, učesnici su imali priliku da iznesu svoje stavove, mišljenja i iskustva koja se odnose na položaj mladih, njihov karijerni razvoj, jačanje zapošljivosti i zapošljavanje u lokalnim sredinama iz kojih dolaze. Takođe su imali priliku da iznesu svoje mišljenje o obrazovnom sistemu I prilikama za sticanje obrazovanja u Aleksincu i perspektivi za pronalaženje posla u svojoj lokalnoj zajednici. U proteklom periodu je održana fokus grupa u Aleksincu, a u narednom periodu se očekuju fokus grupe u Nišu i Gadžinom Hanu.


UHAPŠEN PROVALNIK IZ MIRIJEVA Osumnjičen da je za noć OBIO 10 STANOVA\nPolicajci sa Zvezdare jutros su uhapsili I. I. (24), osumnjičenog da je tokom noći obio više stanova u naselju Mirijevo.\nUhapšeni je osumnjičen je da je tokom noći, u periodu od 3 do 10 časova, obio 10 stanova i kuća, prenosi "Pink". Na listi serije pljački su i jedna kuća i stan u Ulici Matice srpske, odakle su vlasnici prijavili policiji da su bili meta pljačkaša.\nProvalnik je, prema prijavama sa Mirijeva, jutros oko četiri sata dvaput pokušao da opljačka jednu kuću u Matice srpske, gde je prvo obavio premetačinu, piše "Pink", a sat kasnije se vratio i tada ga je zatekao vlasnik, te mu je provalnik zapretio pištoljem. I vlasnik stana u istoj ulici je prijavio obijanje vrata, a provalniku je, prema pisanju "Pinka", ispao gasni pištolj.\nPOTERA ZA PROVALNIKOM U MIRIJEVU Dvaput pokušao da opljačka istu kuću, pa stan, a pri bekstvu mu ISPAO PIŠTOLJ\nPolicija sa Zvezdare dala se u potragu za provalnikom, a posle brze akcije uhapšen je I. I., koji se sumnjiči za čak 10 provala u stanove i kuće u Mirijevu.\nPolicija je kod osumnjičenog pronašla deo ukradenih predmeta.\nKako prenosi "Pink", određeno mu je zadržavanje do 48 sati i on će, uz krivičnu prijavu, biti priveden Prvom osnovnom javnom tužilaštvu u Beogradu.\nDEČAK (3) SE IZGUBIO U MIRIJEVU Odveden u stanicu, a posle nekoliko sati policija je pronašla njegove roditelje\nPriča sa Fejsbuka izazvala jutros PANIKU U MIRIJEVU, sugrađanka videla kako biciklista na ulici VADI PIŠTOLJ...\nPOČEO DAVOS Ko dobija pozivnicu, a ko plaća ulaz


Norveški političari i vojnici: Ne ljutite „ruskog medveda“ - 26.10.2016, Sputnik Srbija\nNorveški političari i vojnici su protiv raspoređivanja američke vojske u toj zemlji, plašeći se da će ovaj korak naljutiti „ruskog medveda“, navodi se u članku na... 26.10.2016, Sputnik Srbija\n13:25 26.10.2016 (Osveženo: 13:38 26.10.2016)\n© REUTERS/Ilya NaymushinMedved - simbol Rusije\nNorveški političari i vojnici su protiv raspoređivanja američke vojske u toj zemlji, plašeći se da će ovaj korak naljutiti „ruskog medveda“, navodi se u članku na sajtu norveškog radija NRK.\n26 Oktobar 2016, 10:47\nRanije je Ministarstvo odbrane Norveške saopštilo da će ta zemlja rasporediti na svojoj teritoriji oko 330 pripadnika Ratne mornarice SAD — prvi put nakon Drugog svetskog rata. Takva odluka koja je doneta u svetlu zahlađenja rusko-američkih odnosa izazvala je talas kritike, saopštio je NRK.\n„Sve to šalje Istoku nepovoljne signale. Rizikujemo da ponovo pretvorimo sever u oblast konfrontacije“, izjavio je Bjoresen.\nKanada šalje vojsku u Istočnu Evropu\n„Treba da stavimo svoje nacionalne interese na prvo meste, a ja nisam siguran da li na tom planu Sjedinjene Države i Norveška imaju zajedničke interese“, izjavio je političar.\nPrema njegovim rečima, norveške vlasti treba da budu „opreznije“.\n„Trebalo bi da pokušamo da umirimo ruskog medveda“, naveo je Tibring Jede.\nPartija Centra i Socijalističke partije levice su takođe bile protiv da stalnog prisustva američkih vojnika na teritoriji Norveške, piše NRK.


BalkanMagazin :: Kineski investitori zainteresovani za izgradnju rafinerije nafte u Smederevu\nčetvrtak, 21. januar 2021 19:22\nKineski investitori razmatraju mogućnost izgradnje rafinerije nafte u Smederevu, investicije vredne 2,6 milijardi dolara, saopštio je Nacionalni savet za saradnju sa Rusijom i Kinom. Najavljuje se da će to biti prva investicija realizovana uz primenu najsavremenije tehnologije, kao i da će omogućiti potpunu zaštitu životne sredine. (foto: Pixabay)\nU sedištu Nacionalnog saveta danas je održan sastanak Radne grupe sa predstavnicima kineskih investitora povodom izgradnje Rafinerije nafte u Smederevu, navodi se u saopštenju tog tela.\nSastanak je usledio nakon sastanaka predstavnika kineskih investitora sa predstavnicima infrastrukturnih javnih preduzeća Republike Srbije. Planirano je da rafinerija bude izgrađena na mestu, koje je ranije već bilo predviđeno za tu namenu.\nU rafineriji bi se proizvodio Evro 6, sa nultom emisijom štetnih gasova.\nU proizvodnji opreme učestvovaće kompanije iz Nemačke i Sjedinjenih Američkih Država.\nPredstavnici kineskih investitora su pokazali spremnost da, nakon dogovora i usaglašavanja svih pitanja sa Radnom grupom koju će formirati srpska Vlada, počnu sa realizacijom projekta od aprila 2021. godine a okvirni rok završetka prve faze iznosio bi 4 godine.\nProcenjena vrednost navedene investicije iznosi oko 2,6 milijardi dolara i biće prva investicija po najnovijoj tehnologiji gde će biti zastupljena potpuna zaštita životne sredine.\nProjekat obustavljen pre decenije\nOvim poslovnim susretom se posle čitave decenije ponovo otvara pitanje izgradnje smederevske rafinerije.\nPre deset godina, kada je i utvrđena lokacija izgradnje rafinerije, koja se i sada pominje kao definisana lokacija za realizaciju projekta, partner je bila američko-holandska kompanija Komiko-Oil.\nTadašnja Vlada, projekat je proglasila pitanjem od nacionalnog značaja. Kako investitor, ni posle niza odlaganja, nije uplatio sumu predviđenu za zakup zemljišta, ugovor sa Komiko-Olilom je raskinut 2013.godine.\nNacionalni savet za saradnju sa Rusijom i Kinom je i ranije preduzimao inicijativu da Smederevo dobije rafineriju. Sredinom oktobra 2018. godine sa investitorima se već razgovaralo na tu temu.\nNacionalni savet je 18. oktobra saopštio da su u Beogradu vođeni razgovori sa kompanijama Ors Oil Gaz i konzorcijumom firmi Ihlas Holding A.S iz Turske, Absalut Ecology i Epotos iz Rusije o novim investicijama, posebno o rafineriji nafte u Smederevu.\nSavet je tada saopštio da postoji interesovanje investitora iz Rusije i Kine da se uključe u projekat rafinerije u Smederevu, što je potvrdio i predstavnik kompanije Ihlas Holding AS, Čemil Čejhan Aral rekavši o da će u Pekingu obaviti razgovore sa potencijalnim kineskim partnerima, koji su izrazili zainteresovanost za realizaciju tog projekta.\nNacionalni savet za koordinaciju saradnje sa Rusijom i Kinom je nešto ranije potpisao Memorandum o razumevanju sa Nacionalnom komisijom za reforme i razvoj Kine.\nS tim u vezi, iz Saveta je najavljeno da će se na osnovu tog dokumenta formulisati plan bilateralne saradnje Srbije i Kine u okviru inicijative “Pojas i put”, a u koji će biti uključen i predlog pronalaženja partnera za rafineriju nafte u Smederevu.


Odgođen štrajk medicinara bolnice "Srbija" - Istinito.com - Ne budi ovca!\nPočetna > BIH > Društvo > Odgođen štrajk medicinara bolnice “Srbija”\nOdgođen štrajk medicinara bolnice “Srbija”\n3. Decembra 2018. Istinito799Leave a Comment on Odgođen štrajk medicinara bolnice “Srbija”\nMinistar zdravlja i socijalne zaštite Republike Srpske Dragan Bogdanić razgovarao je danas u Istočnom Sarajevu sa predstavnicima sindikata i rukovodstva Bolnice “Srbija”, gdje je dogovoreno da se štrajk, koji je najavljen za 4. decembar odgodi do srijede, 5. decembra, ukoliko do tada ne budu uplaćene dvije plate, kako je danas obećano.\nMinistar Bogdanić je, nakon sastanka, novinarima rekao da je današnji sastanak organizovan sa ciljem da se nađe rješenje i prevaziđu poteškoće i nesporazumi i smatra da su uspjeli u tome.\n– Dogovoreno je da se do kraja mjeseca isplate nadoknade koje nisu vezane za platu, u vrijednosti od 300.000 KM, a da se u narednoj godini rješavaju zaostale obaveze po tom osnovu – rekao je Bogdanić i dodao da će time biti obuhvaćeni i radnici koji danas nisu u radnom odnosu, nego u penziji.\nBogdanić je rekao da je danas isplaćena jedna plata, te da će do srijede u podne biti isplaćena još jedna, pa se najavljeni štrajk pomjera za srijedu, ali se, kako je rekao, nada da za tim neće biti potrebe.\nOn ističe da će problem neisplaćenih doprinosa biti prioritet nove Vlade RS, te da će do polovine febura sljedeće godine početi razgovori o rješavanju ovog problema.\nPredsjednik Sindikata doktora Sarajevsko – romanijske regije Tatjana Jovičić rekla je da su se potrudili da naprave kompromise, sa obje strane, te da su zadovoljni zaključcima jer su dobili čvrste garancije i termine.\n– Smatramo da je odličan zaključak da se, umjesto do sada planiranih, 160.000 KM, za isplaćivanje zaostalih dugovanja prema radnicima, a koji se ne odnose na plate, izdvoji 300.000 KM – rekla je Jovičevićeva i dodala da su napravili kompromis i, da bi se osigurali da će im biti isplaćena i druga plata, štrajk pomjerili za srijedu, 5. decembra, te da očekuju da će ga tada i zvanično odgoditi.\nJovičevićeva ističe da je dogovoreno i da se novembarska plata isplati do kraja decembra.\nDirektor Bolnice “Srbija”, Goran Todorović, rekao je novinarima da je zadovoljan što je došlo do dogovora, te da se nada da će sve danas dogovoreno da bude ispoštovano.\n– Menadžment će dati punu podršku i truditi se da sve tehničke i druge stvari koje se od nas očekuju, u vezi s tim, uradimo na vrijeme i kako treba – rekao je Todorović.\nPodsjećamo, štrajkački odbor Bolnice “Srbija” u Istočnom Sarajevu usaglasio je u petak, 30. novembra, sa rukovodstvom ove zdravstvene ustanove plan i minimum procesa rada za vrijeme štrajka koji je najavljen za 4. decembar, ako radnicima ne budu isplaćeni plate za septembar i oktobar sa doprinosima, te doprinosi za avgust.\nTagged bolnica srbija istinito istocno sarajevo strajk\nStoltenberg očekuje odobravanje prvog godišnjeg programa za MAP